text:
Potosintésis
Fotosintésis nyaéta hiji prosés biokimiawi nalika tutuwuhan, ganggang, jeung sababaraha rupa baktéri ngamangpaatkeun énergi cahya pikeun ngahasilkeun dahareun. Gemblengna mah, ampir sadaya mahluk hirupna gumantung kana énergi nu dihasilkeun tina fotosintésis, sahingga fotosintésis penting pisan pikeun kahirupan di Marcapada. Fotosintésis ogé kacida pisan pentingna dina ngahasilkeun oksigén nu ngeusi atmosfir Bumi. Organisme-organisme nu ngahasilkeun énergi ngaliwatan fotosintésis disebut fototrof.
Daptar eusi
Fotosintésis na tutuwuhan[édit | édit sumber]
Tangkal sipatna autotrof, nu hartina bisa nyieun dahareun langsung tina sanyawaan anorganik, teu kudu ngahakan organisme séjén atawa gumantung kana bahan nu diturunkeun ti organisme séjén. Nu paling penting, tatangkalan migunakeun gas karbon dioksida jeung cai pikeun ngahasilkeun gula jeung gas oksigén. Énergi keur prosés ieu datang tina fotosintésis. Pikeun ringkesna, kasaruaan gembleng produksi glukosa bisa digambarkeun kieu
- 6H2O + 6CO2 + cahya → C6H12O6 (glukosa) + 6O2
Glukosa dipaké dina rupa-rupa réaksi pikeun ngahasilkeun sanyawaan organik lianna, kayaning "bahan wangunan" selulosa, atawa dipaké salaku suluh. Ieu lumangsung dina réspirasi nu kapanggih boh di sasatoan ataaw tutuwuhan. Garis badagna mah, prosés ieu téh sabalikna tina nu di luhur: glukosa jeung sanyawaan séjén meta jeung oksigén ngahasilkeun karbon dioksida, cai, jeung tanaga kimiawi. Tapi, prosés-prosés ieu téh ngaliwatan runtuyan hambalan nu pajeulit jeung béda detilna.
Tutuwuhan nyerep cahya migunakeun pigmén klorofil, nu ngajadikeun warnana héjo. Klorofil ieu dikandung dina hiji organél (rohangan na jero sél) nu disebut kloroplas. Najan sadaya bagian nu héjo na tatangkalan ngandung kloroplas, énergina mah lolobana dihasilkeun na daun. Sél-sél na jaringan interior daun disebut mésofil, nu ngandung kira satengah yuta kloroplas per miliméter pasagi daun. Beungeut daun rata dilapis ku kutikel nu ngandung lilin sahingga teu tembus cai: ngajaga daun tina absorpsi cahya jeung nguapna cai sacara kaleuleuwihi. Lapisan épidermis nu transparan jeung teu warnaan tetep bisa nembuskeun cahya ka sél mésofil palisade tempat utama lumangsungna fotosintésis.
Fotosintésis na ganggang jeung baktéri[édit | édit sumber]
Ganggang (algae) téh rupa-rupa, ti organisme multisélular kawas kelp nepi ka sél tunggal mikroskopik. Najan ganggang teu pajeulit kawas tatangkalan di darat, fotosintésisna mah lunmangsung sarua kénéh. Sadaya rupa ganggang ngahasilkeun oksigén, sarta lolobana autotrof. Tapi, aya ogé nu hétérotrofik, gumantung bahan nu dihasilkeun ku organisme séjén.
Baktéri fotosintétik teu boga kloroplas, fotosintésisna lumangsung dina jero sél. Sianobaktéria ngandung klorofil jeung oksigén dina cara nu sarua jeung kloroplas - malah kiwari loba nu nganggap yén kloroplas téh asalna tina sianobaktéria. Baktéri fotosintétik séjénna mibanda rupa-rupa pigmén nu disebut baktérioklorofil nu teu ngahasilkeun oksigén.
Na hambalan molekular[édit | édit sumber]
Fotosintésis ngahasilkeun énergi nu leuwih loba mun nyerep cahya nu panjang gelombangna tangtu. Dina tutuwuhan, aya dua fotosistim nu kajeujeut, nu paling aktif na panjang gelombang 700 jeung 680 nm.
Fotosintésis dimimitian nalika cahya ngaionisasi molekul klorofil, ngaleupaskeun dua éléktron, nu dipindahkeun ngaliwatan rantay transpor éléktron, sarupa jeung nu lumangsung na réspirasi. Énergina dipaké pikeun fotofosforilasi nu ngahasilkeun adénosin trifosfat (ATP), "mata uang" utama jero sél.
Na fotosistim I, éléktron dipulangkeun ka klorofil, sedengkeun na fotosistim II dipaké pikeun nyetir réaksi
- NADP+ + H+ + 2e− → NADPH
NADPH mangrupakeun agén pangréduksi utama jero sél nu nyadiakeun sumber éléktron énergetik pikeun réaksi séjén. Balukar tina ieu réaksi, klorofil jadi kakurangan éléktron, sahingga kudu nyokot ti agén pangréduksi lianna. Na tutuwuhan jeung ganggang, fungsi ieu ditempatan ku cai, nu salajengna ngahasilkeun oksigén:
- 2 H2O → O2 + 4 H+ + 4 e−
Catet yén oksigén ngan dihasilkeun tina cai, lain ti karbon dioksida nu dipaké ku tutuwuhan. Hal ieu munggaran diajukeun ku C. B. van Neil taun1930-an, nu nalungtik baktéri fotosintétik. Misalna sianobaktéria nu migunakeun agén pangréduksi kayaning silfida jeung hidrogén, sahingga teu ngahasilkeun oksigén.
Nu séjénna, kayaning halofil (Archeae) ngahasilkeun nu katelah mémbran bungur, tempat rodopsin baktéri bisa manén cahya pikeun ngahasilkeun énergi. -- Mémbran bungur mangrupa nu munggaran dipaké pikeun némbongkeun téori kémiosmotik: cahya nu neunggar mémbran ngajadikeun leyuran nu ngandung mémbran bungur pH-na nyirorot alatan proton dikompa kaluar ti mémbran!
ATP jeung NADPH nu dihasilkeun tina fotosintésis nyetir rupa-rupa prosés biokimia. na tutuwuhan, nu onjoy pisan mah dina daur Calvin, nu ngarobah karbon dioksida jadi ribulosa (lajeng jadi gula kayaning PGAL, nu salajengna dirobah deui jadi glukosa jeung, kadang, protéin). Réaksi-réaksi ieu disebut réaksi bébas cahya, atawa réaksi poék, sabab bisa lumangsung tanpa ayana cahya. Najan kitu, nalika oksigén dina kloroplas leuwih loba batan karbon dioksida, bisa lumnagsung ogé fotoréspirasi nu mangrupa jalur kontraproduktif, sabalikna tina produksi gula.
Papanggihan[édit | édit sumber]
Najan can sadaya hambalan na fotosintésis kaharti sacara gamblang, kasaruaan fotosintétik geus dipikanyaho ti taun 1800-an.
Jan van Helmont ngamimitian nalungtik prosés ieu panengah 1600-an ku jalan ngukur massa taneuh na pot jeung massa tangkalna nalika tumuwuh. Anjeunna boga hipotésis yén parobahan massa taneuh nu saeutik tangtu balukar ayana cai, hiji-hijina zat nu ditambahkeun kana pot ku anjeunna. Sabagian mah hipotésis ieu téh bener - nambahanana massa tangkal leuwih loba datang ti karbon dioksida. Najan kitu, hipotésis ieu mangrupa tanda yén "kahakanan" tutuwuhan téh asalna tina asupan fotosintésis,lain tina taneuh.
Joseph Priestley, kimiawan, manggihan yén nalika anjeunna ngisolasi sawadah udara dina mangkok nu dibalikkeun, lajeng ngahurungkeun lilin di jerona, lilinna bakal téréh pareum. Anjeunna ogé lajeng ngabuktikeun yén beurit gé bisa "méakkeun" udara. Ti dinya lajeng kabuktikeun yén bagian udara nu béak ku lilin jeung beurit téh bisa dipulangkeun deui ku tutuwuhan.
Taun 1778, Jan Ingenhousz, dokter di Austrian Empress, ngulang ékspérimén Priestley. Anjeunna mendakan yén tutuwuhan nu bisa nulungan beurit nalika béakeun udara téh dipangaruhan ku ayana panonpoé jeung cahya.
Taun 1796, Jean Senebier, pastur Prancis, némbonkeun yén CO2 nu ngeusi udara nu "béak" téa, diserep ku tutuwuhan na fotosintésis. Teu lami ti éta, Theodore de Saussure némbongkeun yén nambahanana massa tangkal nalika tumuwuh bisa jadi lain alatan nyerep CO2 wungkul, tapi ogé ku ayana cai. Ti dinya lajeng digambarkeun réaksi dasar fotosintésis nepi ka ngahasilkeun dahareun (kawas glukosa).
Élmuwan modérn ngawangun dadasar pangaweruh ngeunaan fotosintésis tina para élmuwan nu kasebut tadi, sahingga lajeng bolékér rusiah-rusiah kaélmuan séjénna.
Ékspérimén munggaran nu ngabuktikeun yén oksigén nu dihasilkeun dina fotosintésis tutuwuhan héjo asalna tina cai dipilampah ku Robin Hill taun 1937 jeung 1939. Anjeunna némbongkeun yén isolat kloroplas ngaleupaskeun oksigén ku ayana agén pangréduksi teu alami kawas oksalat beusi, férisianida, atawa bénzoquinon sanggeus kasinaran. Réaksi Hill didadarkeun dina kasaruaan
- 2 H2O + 2 A > (cahya, kloroplas) > 2 AH2 + O2, A mangrupa panampa éléktron. Ieu nunjukkeun yén panampa éléktron diréduksi sahingga ngahasilkeun oksigén.
Samuel Ruben jeung Martin Camen migunakeun isotop pikeun ngabuktikeun yén oksigén nu dihasilkeun dina fotosintésis asalna tina cai.
Melvin Calvin jeung baladna, Benson, ngaruntuykeun hambalan-hambalan dina fase poék (bébas cahya) na fotosintésis, sahingga katelah Daur Calvin.
Élmuwan nu meunangkeun Hadiah Nobel, Rudolf Marcus, ngabolékérkeun fungsi jeung pentingna rantay transpor éléktron.
Faktor-faktor nu mangaruhan fotosintésis[édit | édit sumber]
- inténsitas cahya jeung panjang gelombangna
- kadar karbon dioksida
- hawa/temperatur
- cai
- morfologi daun
- kadar nitrogén na daun
Wincikanana[édit | édit sumber]
Jalur métabolik nu aya dina fotosintésis:
Sumber rujukan[édit | édit sumber]
- Photosynthesis, ti Wikipédia basa Inggris, disalin ping 29 Juni 2005.


c: text/html

text:
Gondang
Gondang nya éta kasenian anu prakprakana téh nakolkeun halu kana lisung, nutu paré sabari ngahaleuang[1]. Numutkeun Danadibrata mah gondang téh nya éta lagu dina tutunggulan, ngagondang mah nya éta kakawihan dipirig ku tutunggulan; lagu ngagondang kadéngéna ngalengis, basa-basana muji paré nu keur ditutu; ngagondang sok dilakukeun ku mojang-mojang bari mikat jajaka nu keur milih pipamajikaneun.[1]. Salahsahiji ciri gondang nya éta ayana kagiatan tutunggulan maké halu jeung lisung[2]. “Tingtung tutunggulan gondang” hartina sora-sora anu kadéngé tina paaduna halu jeung lisung anu dipaénkeun ku sababaraha jalma, nepi ka ngahasilkeun sora-sora anu ''polyphonis''[2].
Daptar eusi
Sajarah[édit | édit sumber]
Seni gondang Sunda nya éta seni tradisional anu mangrupa budaya sunda warisan ti karuhun anu kungsi kawentar sababaraha taun katukang[2]. Gondang, mangrupa salasahiji kasenian anu némbongkeun ciri masarakat agraris pikeun ngungkarakeun rasa sukur ka Nu Maha Kawasa sabada panén[2]. Biasana seni gondang buhun dipintonkeun jang sukuran kana hasil panén anu dihasilkeun[2]. Mimitina gondang mangrupa bagéan tina upacara pikeun ngahormat ka Dewi Paré, Nyi Pohaci Sanghyang Sri, nalika nutu paré nu munggaran biasana disebut meuseul nyai sri, sabada panén lekasan salaku ungkapan rasa bungah sabada panén raya, tapi ogé mangrupa hiji kasempetan jang nu ngarora pikeun meunangkeun papacanganana[2]. Anu sok ngagondang nya éta wanoja anu dianggap suci atawa nu geus teu menstruasi(menopause) nalika jaman Prabu Siliwangi baheula mah[1].
Prakprakan Ngagondang[édit | édit sumber]
Sababaraha wanoja nutu paré maké halu kana lisung, tuluy sababaraha jajaka datang[2]. Nalika paamprok antara jajaka jeung wanoja aya paguneman bari dihaleuangkeun bari silih heureuyan, anu tungtungna éta jajaka téh balikna sapasang-sapasang.[2].
Pakakas nu dipaké nalika ngagondang[édit | édit sumber]
Anapon alat-alat nu dipaké nalika ngagondang nya éta lisung, halu, kacapi, kendang, goong, kohkol, jeung angklung buncis:
- Lisung nya éta pakakas paranti nutu paré, dijieunna tina kai, liangna dua nya éta liang buleud jeung liang pasagi opat panjang[3]
- Halu nya éta parabot paranti nutu, dijieunna tina kai anu buleud[3].
- Kacapi nya éta tatabeuhan anu sok dipaké ku tukang pantun atawa dina tembang Cianjuran [1].
- Kendang atawa gendang nya éta kendang gedé anu raraatna kénca-katuhu sarta pageuhna disambungkeun ku karawat jeung tengah-tengah kuluwungna saperti nu melendung[4].
- Goong nya éta ngaran tatabeuhan dina gamelan,digantungkeuna dina gayor atawa kakanco ari disadana ditakol,sorana gung[4].
- Kohkol atawa kohok ditakol nya éta kai beunang noblongan panjang ka handap[4].
- Angklung Buncis nya éta tatabeuhan tina awi ari nyoarana kudu digebeg-gebeg anu laguna lagu kacang buncis, kadieunakeun sok ditambahan ku dogdog malah jeung tarompét sagala[4].Cara maénkeuna ku sababaraha urang antay-antayan bari nyarekel angklung dikawihan[4].
Conto Naskah Gondang[édit | édit sumber]
Kentrung Hariring[5]
ku: Nano. S
Jajaka : Tamaha jadi lalaki kudu bisa nyieun halu
Haluna haluna kuat lir beusi
Dipaké nutu di lisung sorana angin-anginan
Ngelentrung matak nineung ka nyi mojang
Alah kentrung-kentrung aduh ramé pisan
Alah kawél-kawél aduh tapis pisan
Najan ramé teu pabeulit
Sukuna tara tikait
Najan ripuh teu rumahuh
Sumawona hahah-huhuh
Paling-paling aduh nyeri cangkéng
Alah kentrung-kentrung 2X
Jajaka 1: Basa Nyi Éméh keur nutu ngalamun ka dagor halu
Huntuna murudul satilu-tilu
Jajaka2: Basa Nyi Icih keur napi gubag-gibeg pasang aksi
Haluna teu pupuguh nyinteruk ceuli
Jajaka 3: Nyi Ijah milihan sérah katinggang lebaheun sirah
Bareuhna melendung sagedé gajah
Jajaka 4: Nyi Mumu gawéna kerung bangun anu nyeri beuteung
Gorobas logodor sagedé halu
Jajaka 5: Nyi Ijur peuting ngalindur salaki dijieun halu
Anéhna salakina seuseurian
Jajaka : hahahahahaha heuheuheuheuheuheu 2x
Jajaka 1: Leuh euleuh tuh aya nyi mojang
Jajaka: Cing mana?
Jajaka 2: Duh meuni hezo
Jajaka: Arék héjo arék konéng ka nyi mojang tetep hayang
Jajaka 1: Mun kadieu rék kumaha?
Jajaka 2: Acuh waé sabab butuh
Jajaka1 : Leuwih hadé urang goda
Jajaka: Akur pisan mending kitu
Jajaka: Néng..Néng..Néng.....sora loncéng
Pastiiiiii éraeun
Nyi..nyi...nyi nyiruan tuh
Aduh lucu persis pragawa....teu akh
Wanoja : Asa teu gugur teu angin jeung asa kamalinaan
Cunihin téh kaleuwihan siga nu kurang saeundan
Aya naon aya naon cing pék ngomong anu bener
Jajaka: Manawi peryogi halu saé pisan kanggo nutu
Wanoja: Tayoh pantes kapatutna sirah batu kawas halu
Jajaka: Rumaos akang mah hipu kagaduh mung ukur halu
Wanoja: Ngomong kalah beuki ngaco polah api-api bodo
Kami tetep henteu suka anjeun kudu tanggung jawab
Jajaka: Da manéh mimitina jadi saya katempuhan
Ari geus kieu kumaha ngomong...ngomong
Ieu kuring téh arisin-isin isin tuh isin ku lisung
Moal sakali-kali deui hah
Awas diwartoskeun ka abah
Hayoh nyuhunkeun dihapuntén
Sok sok da moal nanaon
Wanoja: Kalakuan pangakalan kalakuan panipuan
Kalakuan teu uyahan kahayangna diwawuhan
Jajaka: Kadangu henteu tuh anjeuna bendu socana meuni baruleud
Ayeuna kieu da manéh nu boga dosa manéh nu tanggung jawabna
Wanoja: Pastiiiiiii éraeun...!!!!
Jajaka: Enyaaaaaa..
Wanoja 1: Kami mah jadi kaduhung geus nyarékan leuwih teuing
Sok sieun raheut haténa ngaganggu kana jiwana
Wanoja 2: Lalaki kitu kuduna supaya kapok jadina
Sabab mun terus diantep boga rasa ieuh aing
Wanoja 3: Tapi mun ngukur dosana bet asa teu sabaraha
Kumaha atuh jadina sangkan teu goréng ahirna
Wanoja 4: Halu dipaké gantina nurutan cara manéhna
Urang paké tutunggulan ciri urang sauyunan
Wanoja: Akur...akur.. nu goréng lain jalmana
Tapi kalakuanana hayu rawatan ayeuna
Jajaka: Tah kitu alus diurus ti leuleutik geus gedé mulang tarima
His naha kitu teu kedah isin-isin teraskeun..teraskeun
Wanoja: Da manéh mimitina jadi kami katempuhan
Henteu kudu sindir sampir ngomong ngomong
Aéh-aéh bet ngabetem awas moal dipasihan
Jajaka: Apem
Wanoja: Kadangu henteu tuh anjeuna surti kiceupna siga kelenci
Éta kelencina moal kabur
Nya ceuk kami ogé mun daria pék balaka
Jajaka: Isiiiiin kénéh
Jajaka 1: Cing halu kuring contoan
Jajaka: Mimitina wéh
Jajaka 3 : Sayang cantik-cantik pada tuli
Telinganya mungkin kelebihan gizi
Sayang kalau mungkin dioperasi
Telinganya lucu seperti kelinci
Jajaka 2: Halo halo nyi Omoh nih??
Ok..ok..ok ak ok ey ok ak ok ey
Salam sayang buatmu seorang
Cup cup cup a ji no mo to
Heu..euh heu..euh heu..euh dah Omoh
Apa? kang Ibro?
Ada sebentar yah
Jajaka 4: Halo-halo saya Ibro nih
Slamat subuh
Oh...nyi Ijur nih?
Halo...
Apa kabar...
Ah engga...
Makan tebu...
Halo halo haloooooooowwww
Jajaka : Cantél yuk?
Jajaka: Upamina ieu mah nu paséa wawuh deui cing kedah dikumahakeun?
Wanoja : Ditaros
Jajaka: Upamina ieu mah hoyong teras silih asih cing kedah dikumahakeun?
Wanoja: Ditarosan
Upamina ieu mah ditarosan pareng kersa cing kedah dikumahakeun?
Jajaka: Dikélékéték
Akang mah geus pageuh jangji
Moal boga pamajikan
Iwal ka anu sahiji
Anu meulit dina ati
Wanoja: Leuh euleuh euleuh
Na saha téa?
Jajaka: Sanés sasaha kapan salira
Wanoja: Duka atuh?
Jajaka : Akang cinta
Wanoja: Ngémut heula
Jajaka: Kedah kersa
Wanoja:Lamun henteu
Jajaka:Kedah mangga
Wanoja: Lamun mangga
Jajaka: itu dia
Jajaka & wanoja: Deungkleung déngdék deungkleung
Deungkleung déngdék deungkleung
Wanoja: Lamun moal daék
Jajaka: Akang ngélékéték
wanoja: Lamun abdi daék
Jajaka :Kulan
wanoja: Daék
Jajaka :Kulan
wanoja: Daéék
Jajaka :Kulan
wanoja: Daéééééééékkk
Jajaka: Akang ngaréngkénék
Wanoja:Kadénya ulah ngabohong
Jajaka: His moal
Wanoja: Kadénya tong mangnyerikeun
Jajaka : His moal
wanoja: Kadénya midua haté
Jajaka: Moal
Wanoja: Kadénya sing nyaah pisan
Jajaka :Moal
Jajaka : Badé..badéééé..badéééééééé
Referensi[édit | édit sumber]
- ↑ a b c d Kesenian Gondang, HUT Kabupaten Majalengka ke-519(diakses 15 oktober 2011) Salah ngutip: Invalid
tag; name "sumber2" defined multiple times with different content Salah ngutip: Invalid
tag; name "sumber2" defined multiple times with different content
- ↑ a b c d e f g h Seni dan Budaya Sumedang - Indonesia(diakses 15 oktober 2011) Salah ngutip: Invalid
tag; name "sumber3" defined multiple times with different content
- ↑ a b [Hidayat,Rahmat Taufik, Spk. 2007 . Peperenian Urang Sunda. Bandung: Kiblat Buku Utama]
- ↑ a b c d e Danadibrata,R.A.2006.Kamus Basa Sunda.Bandung:Kiblat Kaca 221 Salah ngutip: Invalid
tag; name "sumber5" defined multiple times with different content Salah ngutip: Invalid
tag; name "sumber5" defined multiple times with different content Salah ngutip: Invalid
tag; name "sumber5" defined multiple times with different content
- ↑ [Nano.S Kentrung Hariring]

robotstxt: allowed

filter: keep


text:
Kasep, bageur nu hente sangaja maos ieu blog gera cuang titenan mangsa kiwari nu loba bisan nggunakeun basa, aya istilah basa gaul, basa prokem, basa naon we lah nu kadang narik ati kanggo nyobian nggunakeunna.. Ih asa ku trendy pami tiasa ngobrol nyambung jeng basa nu aya di sakuriling urang.
Basa sunda tos kapinggirkeun duka bet kunaon sigana mah tos teu dianggap trendy deui.
Padahal mun urang nyobian ngobrol sunda satiasa-tiasa asa karaos reuseup, urang ngobrol bet asa caket, bet asa jeung dulur saindung (punteun sanes nyapirakeun nu janten bapa, da istilahna teh pami garis hirup sok disebat indung, teu aya istilah kakek moyang nu aya ge nenek moyang)
Tah dina rereged kitu jelas-jelas ti zmn baheula oge indung teh jadi tempat munjung, tong sagawayah pami nyarios kanu janten indung bisi jadi mamala ka urang.
Eh kanaon bet ngeleyed tina jalur pan ieu teh nuju ngulas basa. Aya samentawis urang sunda nu rada rewel, cenah cik ari ngobrol ku basa sunda teh nu sarimbag jeng aturan. Cek pamangging kuring keun wae nu peunting urang janten tiasa bangga nggunakeun basa sorangan, leres hentena mah da pasti bakal nyorang saalit-saalit, pami rasa bangga ku basa tos nyantel dina ati.
Loba urang sunda nu salit ge teu tiasa basa sunda malih langkung ngahelas teu ngarti naon nu diobrolkeun. Cek pamanggih sim kuring eta teh kumargi waktos ngangge basa sunda mung dilepatken wae hente nyobi dilelempeng ku cara nu fleksible da pami budak ngora mah siga kayu nu renggas atuh pami dipaksaken sataker tanaga sok gampil beulah tach malah teu nyambung.
Karaos ku sim kuring oge. Ayeuna so teh nyobian ngobrol sunda mung ku alesan sono wae ku basa. Sanes ku hoyong janten ahli dina basa. Langkung ti eta mah sih kahoyong mah basa sunda janten basa gaul..
He…
🙂 🙂 🙂


text:
Postingan ayeuna bade nuliskeun salah sahiji lirik lagu pop sunda nu aya di Album Pop Sunda Majalengka. Nyaeta lagu Bendungan Rentang nu di nyanyikeun ku Kang JK (Jojo Karjo).
Bendungan Rentang aya di kecamatan Jatitujuh, di Dusun Rentang. Nya keur photo-photo na mah ngke wae dina tulisan anu sanes bade dipedar..
Ayeuna mah urang tingali wae heula lirik lagu na.. kemon Kang…!!!
Bendungan rentang
Lamun urang hayang ningal pamandangan
Nu bisa nyenangkan kana pikiran
Aya hiji tempat nu endah kacida
Ulah hilap Bendungan Rentang ngaranna
Komo lamun pareng dina Poe Minggu
Muda mudi sadaya pasti karumpul
Papasangan dina tempat anu endah
Matak betah, sungkan mun kedah papisah
Tuh angin jiga nu keur ngahariring
Geterna cai mepende gulinda hate
Ting garupay daun nu katebak angin
Bendungan Rentang ngajadi ciri nu pasti
Mun sore dina wanci tunggang gunung
Langit beureum nambahan ka endah rasa
Tuh bendungan ngajegir lir jadi saksi
Harita kuring nalikeun tali kaasih
Tah, sakitu lirik lagu na. Nu hoyong nga-download MP3 lagu Bendungan Rentang, tiasa mangga, aya di halaman ieu, klik diddue.


text:
Babarna Nabi Isa al-Masih a.s.
k u
IRFAN ANSHORY
SIHORÉNG dugi ka abad kaopat Maséhi mah teu aya hiji-hiji acan catetan ngeunaan perayaan Natal atawa pangéling-ngéling babarna Nabi Isa Al-Masih a.s. (nu dilaténkeun: Jésus = Isa; Kristus = Al-Masih). Boa-boa taya nu nyahoeun iraha babarna éta utusan Allah nu mulya téh. Kitab-kitab Injil nu opat rupa ogé teu nyebutkeun taun anjeunna dibabarkeun, komo tanggal jeung bulanna mah. Clément, uskup di Iskandariah abad kadua, netepkeun ping 18 Novémber. Dokumén ti Afrika Kalér taun 243, nu judulna De Pascha Computus, nempatkeun gumelarna Jésus Kristus téh ping 28 Maret dina usum semi.
Umat Nasrani dina mangsa-mangsa munggaran teu kungsi kajurung pikeun ngarayakeun Natal, sabab maranéhna nganggap yén ngareuah-reuah milangkala téh tradisina jalma kapir. Injil nu pangkolotna, nyaéta Injil Markus, nu ditulis kira-kira taun 50, ngamimitian carita tina dimandikeunana Jésus Kristus nu parantos sawawa ku Nabi Johannes (Nabi Yahya bin Zakaria a.s., ceuk urang mah). Ieu fakta nuduhkeun yén umat Nasrani dina mangsa-mangsa munggaran mémang teu neundeun perhatian kana masalah gumelarna Jésus. Kakara dina Injil Matius jeung Injil Lukas, nu ditulis tina dua dugi ka opat dasawarsa sabadana, urang manggihan carita gumelarna Nabi agung putra suci Siti Maryam r.a. téa.
Informasi pangmimitina ngeunaan perayaan Natal kaunggel dina Philocalian caléndar, dokumén Romawi taun 354, nu nétélakeun 25 Désémber tanggal babarna Jésus Kristus. Disebutkeun dina éta dokumén yén tanggal 25 Désémber téh ditetepkeun ku Uskup Libérius ti Roma, tuluy diresmikeun ku Garéja. Mimitina mah loba inohong Nasrani nu teu akur kana éta titimangsa, sabab 25 Désémber aya dina usum tiis (winter). Jigana mah pamohalan Jésus babar dina usum tiis, da piraku aya tukang ngangon jeung ingon-ingonna di tegal jukut peuting-peuting sakumaha nu dicaritakeun dina Injil!
Tapi Garéja merlukeun pisan kana titimangsa 25 Désémber téh, sugan jeung sugan éféktif pikeun ngolo urang-urang Romawi sangkan arasup agama Nasrani. Tanggal 25 Désémber téh mangsa Natalis Solis Invicti (“Gumelarna Déwa Panonpoé Nu Digjaya”), nu direuah-reuah ku urang Romawi dina wangun Féstival Saturnalia, pikeun miéling gumelarna Mithra, déwa panonpoé maranéhna. Urang-urang Romawi mémang abring-abringan arasup Nasrani, tapi Féstival Saturnalia mah tetep dimumulékeun dina wangun perayaan Natal. Miéling babarna Déwa Mithra tanggal 25 Désémber diganti ku miéling babarna Jésus Kristus.
Sabada agama Nasrani nyebar di wewengkon Éropah Kulon, perayaan Natal téh dilengkepan ku “tangkal Natal” (Christmas tree) nu dipuja ku bangsa-bangsa kapir Jérman tur Skandinavia. Bangsa Inggris kakara taun 1840 nyaho kana tangkal Natal téh, basa Ratu Victoria nikah ka Pangéran Albert, nu mawa éta tradisi ka Inggris ti lemburna di Jérman.
Kumaha ari Santa Claus téa? Manéhna téh Saint Nicholas, uskup abad kaopat di Nikéa (ayeuna Iznik, kaasup wewengkon Turki) nu resep masihan hadiah ka barudak. Ieu tradisi populér di Walanda nu dingaranan San Nicolaas. Basa urang-urang Walanda parindah ka Amérika (kota New York ayeuna téh dijieunna ku Walanda, baheula ngaranna New Amsterdam), maranéhna mopulérkeun éta tradisi babagi hadiah ti San Nicolaas, tuluy ku létah barudak Amérika dilapalkeunana jadi Santa Claus. Dina taun 1863, kartunis Thomas Nast nyieun lukisan Santa Claus nu maké baju beureum tur janggot bodas, lengkep jeung seuri ‘ho-ho-ho’na, nu populér dugi ka ayeuna.
Iraha Nabi Isa Al-Masih a.s. babar?
Dina jaman Nabi Isa Al-Masih a.s. masarakat harita téh maké kalénder Julian nu ngamimitian ngitung taun tina 708 AUC (ab urbi condita), nyaéta 708 taun sabada diwangunna dayeuh Roma, nu ditetepkeun ku Julius Caésar jadi taun 1 Julian (taun 46 Saméméh Maséhi atawa 46 SM, numutkeun itungan ayeuna). Injil Lukas 3:1 nyebutkeun yén Jésus mimiti prak ngalaksanakeun tugas karasulan dina taun ka-15 Kaisar Tibérius, basa Pontius Pilatus jeneng gupernur Judéa (Paléstina). Tibérius maréntah ti taun 60 Julian dugi ka 83 Julian (14-37 Maséhi), nu matak kajadian nu dicaritakeun ku Lukas téh lumangsung taun 75 Julian (29 Maséhi).
Dumasar kana informasi ti Lukas, salah sahiji inohong garéja abad kagenep nu ngaranna Dionisius Exiguus nyieun itungan taun Anno Domini (AD). Ku sabab numutkeun Lukas 3:23 yuswana Jésus harita téh “kira-kira 30 taun” (quasi annorum triginta, kalimah Laténna), Dionisius ngira-ngira yén Jésus babar taun 47 Julian, nu ujug-ujug ditetepkeun ku manéhna jadi Taun Hiji Anno Domini. Taun basa netepkeun éta, 572 Julian, tuluy diganti angkana jadi 526 AD. Tah, ti mimiti taun 526, kalénder Julian—nu dina taun 1582 dikoréksi ngajleng sapuluh poé jadi kalénder Grégorian—maké itungan taun Anno Domini nu lumangsung dugi ka ayeuna. Anno Domini téh hartina “Taun Gusti”, ku urang mah disebutna “Maséhi”.
Tapi naha enya Nabi Isa Al-Masih a.s. téh dibabarkeunana taun 1 Maséhi (47 Julian)? Éta mah ngan perkiraan Dionisius wungkul. Nu sidik, boh Injil Lukas (1:5) boh Injil Matius (2:1) nétélakeun babarna Jésus téh dina mangsa Raja Hérodés di Judéa, hartina antara taun 37 SM jeung 4 SM (ti taun 10 dugi ka 43 Julian). Lukas 2:1-2 ogé nyebutkeun yén Jésus dibabarkeun basa gupernur Suriah Quirinius, dumasar kana titah Kaisar Augustus (ngajeneng ti 27 SM dugi ka 14 Maséhi), ngayakeun cacah jiwa di Paléstina. Éta sénsus tangtu lumangsung sabada Quirinius jeneng gupernur taun 6 SM (41 Julian). Tah, panginten Nabi Isa Al-Masih a.s. téh dibabarkeunana kira-kira taun 5 SM (42 Julian). Ieu gé kira-kira, tapi leuwih talungtik batan taun 1 Maséhi nu dikira-kira ku Dionisius Exiguus.
Tanggal katut bulan dibabarkeunana Nabi Isa Al-Masih a.s. teu bisa dipastikeun, sabab taya informasi saeutik-saeutik acan. Tapi urang bisa nangtukeun usumna! Injil Lukas 2:8 nétélakeun suasana wengi nalika Isa Al-Masih dibabarkeun: Et pastores erant in regione eadem vigilantes et custodientes vigilias noctis super gregem suum (“Jeung tukang-tukang ngangon di padang jukut éta wewengkon nuju ngajaga tur nalingakeun dina wanci wengi kana ingon-ingon maranéhna”).
Basa nganjang ka Jérusalém, simkuring kungsi nanya ka pribumi di ditu: kira-kira dina sasih naon sok aya tukang ngangon matuh di tegal jukut dugi ka peuting? Manéhna ngawaler sasih April atawa Méi dina usum semi (spring season). Pamohalan ari dina sasih Désémber mah, nu tiisna kabina-bina!
Kitab Suci Al-Qur’an ogé nétélakeun dibabarkeunana Nabi Isa Al-Masih a.s. dina Surat Maryam, tapi henteu ngécéskeun iraha-irahana. Nanging aya ayat nu nuduhkeun yén éta Nabi Allah nu mulya téh dibabarkeunana dina usum semi. Nalika Siti Maryam r.a. ngababarkeun putrana, malaikat Jibril nyarios ka anjeunna, sakumaha nu kaunggel dina Surat Maryam ayat 25: Wa huzzi ilaiki bi jidz`i n-nakhlah, tusaqith `alaiki ruthaban janiyya (“Pék geura oyagkeun ka lebah hidep éta tangkal korma téh, tangtu maruragan ka hidep buahna nu arasak tur saleger”). Jadi, gumelarna Nabi Isa Al-Masih a.s. téh tétéla lumangsung dina usum semi, basa buah korma geus arasak tur babari maruragan mun tangkalna dioyagkeun. Dugi ka ayeuna di wewengkon Timur Tengah panén korma téh lumangsung dina usum semi.
Silsilah Nabi Isa Al-Masih a.s.
Injil Matius 1:1-17 nétélakeun silsilah ti Nabi Ibrahim a.s. lungsur dugi ka Nabi Isa a.s., sedengkeun Injil Lukas 3:23-38 nétélakeun silsilah ti Nabi Isa a.s. naék dugi ka Nabi Adam a.s. Boh Matius boh Lukas satékah polah hayang negeskeun yén Nabi Isa Al-Masih a.s. téh katurunan Nabi Daud a.s.
Matius nerangkeun silsilah Nabi Daud ka handap ngalangkungan jalur Solomon bin Daud (Nabi Sulaiman a.s.). Silsilah nu dimimitian ti Nabi Ibrahim ku Matius dibagi tilu bagian, masing-masing ngawengku 14 génerasi. Éta angka 14 sigana mah beunang nurun tina kecap “Daud” (dina aksara Ibrani maké tilu konsonan D-W-D atawa daléth-waw-daléth) nu boga ajén: daléth(4) + waw(6) + daléth(4) = 14. Balukarna, loba nami turunan Nabi Sulaiman dina kitab umat Yahudi (Perjanjian Lama, ceuk umat Nasrani), nyaéta Dibré Hayyamim (Chronicles; Tawarikh) 3:10-20, nu ngahaja dipiceun ku Matius ngarah teu ngaleuwihan angka 14.
Ari Lukas sihoréng béda deui nyieun silsilah téh. Numutkeun Lukas, Isa Al-Masih téh sanés turunan Solomon bin Daud, tapi turunan Nathan bin Daud! Teuing mana nu bener. Ngan pamohalan duanana bener mah, lantaran Nathan téh rakana(!) Nabi Sulaiman sakumaha nu kaunggel dina Dibré Hayyamim 3:5. Atuh nami-nami ti Daud ka handap nu disusun ku Lukas ampir kabéh béda ti nu disusun ku Matius. Jumlah génerasina gé teu sarua deuih. Ti Daud dugi ka Jésus, Lukas nyebutkeun 42 génerasi, sedengkeun Matius ngan ukur nyebutkeun 27 génerasi. Matak lieur para inohong garéja nétélakeun ieu silsilah téh. Tapi dalah dikumaha, ti dituna gé ayat-ayat Injil téh geus silih patojaiah!
Sihoréng silsilah nu disusun ku Matius jeung Lukas téh teu nyambung ka Nabi Isa Al-Masih a.s.! Duanana nerangkeun silsilah nu nurunkeun Yusuf carogéna Maryam, sanés silsilahna Maryam. Padahal apan Nabi Isa Al-Masih a.s. téh putra sucina Siti Maryam r.a. nu parawan, teu aya patali getih saeutik-saeutik acan jeung Yusuf. Sanajan Yusuf carogéna Maryam, Yusuf téh nikah ka Maryam sabada Maryam ngandeg tuluy henteu ngayakeun hubungan badaniah sareng Maryam dugi ka Isa Al-Masih a.s. babar! Matius sorangan nyebutkeun (1:25): Et non cognoscebat eam donec peperit filium suum primogenitum (“Jeung manéhna tara ‘ngahiji’ sareng anjeunna dugi ka ngababarkeun putra pamegetna”).
Tétéla yén Nabi Isa Al-Masih téh geuning sanés turunan Nabi Daud, sanajan Matius jeung Lukas tisusut tidungdung nyieun silsilah nu amburadul jeung papalingpang, bari teu nyarambung deuih. Tegesna, Nabi Isa Al-Masih sanés Bani Israil sélér Yéhuda (Judah). Anjeunna téh Bani Israil sélér Léwi, sélérna Siti Maryam r.a. nu sarumpun sareng Nabi Musa tur Nabi Harun. Imam-imam Bani Israil umumna mémang tina sélér Léwi. Numutkeun Al-Qur’an Surat Ali Imran ayat 33-35, Nabi Isa Al-Masih tur Siti Maryam téh turunan Imran, ramana Nabi Musa sareng Nabi Harun, nyaéta kulawargi Léwi, sanés kulawargi Yéhuda, sakumaha kaunggel dina Wé’élléh Shémoth (Éxodus) 2:1. Tétéla pisan, nu leres mah Al-Qur’an Surat Maryam ayat 28, nu nyebatkeun Siti Maryam “wanoja kulawargi Harun” (ukhta Harun).
Saenyana mah Lukas gé rerencepan ngaku yén Siti Maryam sareng putrana Isa Al-Masih téh sélér Léwi. Dina Lukas 1:5 kaunggel yén Élisabéth garwana Nabi Zakaria (ibuna Nabi Yahya) turunan Nabi Harun (filiabus Aaron), tuluy dina Lukas 1:36 ditétélakeun yén Élisabéth sareng Maryam téh hiji kulawargi (cognatus). Kitu deui, éstimasi Lukas (3:23) yén yuswana Jésus “kira-kira 30 taun” nalika ngamimitian tugas karasulan nuduhkeun yén Nabi Isa Al-Masih téh leres sélér Léwi, sabab numutkeun Bemidbar (Numbers; Bilangan) 4:47 para imam ti sélér Lewi téh nembé wajib ngalarapkeun tugas kaimaman sabada yuswana 30 taun.
Kasimpulanana
(1) Nabi Isa Al-Masih a.s. pamohalan babar kaping 25 Désémber dina usum tiis;
(2) Nabi Isa Al-Masih sanés katurunan Nabi Daud a.s. (sélér Yéhuda), tapi sélér Léwi, sélérna Nabi Musa a.s.
Quod erat demonstrandum, Q.E.D. (“Tah, tos buktos”).***


text:
Diunggelkeun -pertelaan haidl- dina bahasa Sunda mangrupi buku saku, 70 lembar, anu disusun ku Iqbal, khusus kanggo kalangan internal santri/jamaah pangaosan. Mugia manfaat.
***
Numutkeun kamus Basa Arab, kecap haidl tina fi’il madli. Haadlot al-mar’atu, tahiidlu haaidlon wa mahiidlon wa mahaadlon. Pihartoseunana : Hiji awewe anu haidl (menstruasi). Anapon numutkeun syara’, haidl nyaeta getih tabe’at anu kaluar tina pianakan (rahim) awewe dina waktu cageur.
Dina Qur’an haidl dibabarkeun dina Al-Baqoroh ayat 222 :
وَيَسْـئَـلُو نَكَ عَنِ الْمَحِيْضِ قُلْ هُوَ أَذًي فَاُعْتَزِلُواْ النِـّسَآءَ فِى الْمَحِيْضِ وَلاَ تَقْرَبُوْهُنَّ حَتَّى يَطْهُرنَ فَاءِذاَ تَطَهَّرْنَ فَأْتُوهُنَّ مِنُ حَيُثُ أَمَرَكُمُ اللّه إِنَّ اللّهَََ َ يُحِبُّ التَّوَبِيُنََ وَيُحِبُّ الْْمُتَطَهّـريْنَ ~ واللّه أعلم
Hartosna : Maranehna naranyakeun ka anjeun tina haidl. Pek jawab : “Haidl teh kokotor”. Kusabab kitu, anjeun kudu ngajauhan awewe-awewe dina keur zaman haild, tur ulah ngadeukeutan maranehna samemeh suci. Lamun maranehna geus suci, pek datangan maranehna dina tempat anu geus diparentahkeun Alloh ka aranjeun. Saestuna Alloh mikaresep jalma-jalma anu tobat tur mikaresep jalma-jalma anu sarusuci.
Junjunan Rosul ngadawuh kalawan anu diriwiyatkeun ku Imam Bukhori sareng Imam Muslim :
Hartosna : “haidl teh perkara anu parantos dipastikeun ku Alloh ka anak incu awewena nabi Adam”.
Janten haidl teh nyaeta getih tina rahim anu kaluar kalawan proses alamiah, lain kusabab panyakit, tatu, kaluron atanapi babarna orok. Kusabab getih haidl teh kaluar kalawan alamiah, maka aya perbentenan ka unggal awewe.
Anapon ari getih anu kaluar kusabab panyakit mah dingaranan istihadloh. Sedengkeun getih anu kaluar dina saba’da sampurnana ngajuru, dingaranan nifas.
Pianakan (Rahim/uterus), rupana sapertos buah pir anu ngabogaan ruang segi tilu, kalawan bagian ageungna aya di luhur. Ruangan ieu saparantosna kaasupan mani pameget (sperma) bakal terus meureut, saterusna moal bisa narima deui sperma. Sabab ieu tos janten sunnatulloh hiji murangkalih moal dijieun tina campuran dua sperma dua lalaki.
Haidl dina Al-Qur’an disebut-sebut kokotor jalaran warna, ambeu, tur bahaya-bahaya anu sanesna tina getih haidl anu dianggap geuleuh.
Kitu anu dicarioskeun ku Imam Mawardi anu dicutat tina kitab Majmu. (***Iqbal1).


text:
- NADOMAN NURUL HIKMAH, DARAS I (bagian 2)Al Baqarah (Surat Kadua) - Ayat 19 d/k 30
20 Dec 2002 - 1:11 am
11. CAHAYA KILAT SAJORELAT (:2/19) - rhs, 2 Syawal 1421 H
- Pareng leumpang tengah peuting, poek mongkleng sepi jempling,
ngadadak baranyay kilat, serab kilat sajorelat.
- Jelebet sorana tarik, dunya eundeur rek tibalik,
tinggorowok tingkoceak, asa kiamat ngadadak.
- Gelap dor-dar tingjelegur, dunya asa arek lebur,
nu munapek tingjarerit, sieun maot jadi mayit.
- Careurik aluk-alukan, anak bojo dicalukan,
tapi taya nu nembalan, hayang salamet sorangan.
- Kitu misil nu munapek, leumpang ngatog di nu poek,
uyup-ayap rungah-ringeuh, hatena tagiwur riweuh.
- Nu munapek lolong hate, teu apal goreng jeung hade,
cilaka estu cilaka, nu munapek ka naraka.
- Alloh Nu Maha Ngamurba, ngamurba ka sadayana,
sadaya mahluk Mantenna, Alloh Nu Maha Kawasa.
12. ULAH WASWAS (:2/20) - rhs, 2 Syawal 1421 H
- Anu hatena ngolembar, waswas hamham tara sabar,
caang pikir sagebrayan, gancang leumpang rurusuhan.
- Reup deui poek meredong, utag-atog rarang-rorong,
jen ngajentul mandeg mayong, paningalna jadi lolong.
- Lolong teh lolong batinna, torek teh torek rasana,
musna rasa manusana, nu kitu kapir ngaranna.
- Nu matak ulah rek hamham, sabab matak ipis iman,
ulah waswas ragu-ragu, mandeg mayong mundur maju.
13. ULAH SALAH NYEMBAH (:2/21) - rhs, 2 Syawal 1421 H
- Eling-eling dulur kuring, sing bisa ngaping ngajaring,
sangkan urang tetep eling, ka Alloh Nu Maha Wening.
- Ka Alloh urang sumembah, sumembah iklas tur sadrah,
kade ulah salah nyembah, mung ka Alloh urang nyembah.
- Kapan urang diciptakeun, ku Mantenna digelarkeun,
sami jeung anu baheula, nu gelar leuwih ti heula.
- Sumujud kedah ka Alloh, wiridan ku asma Alloh,
muntang manteng mung ka Alloh, Maha Suci Gusti Alloh.
14. MATAK WAAS (:2/22) - rhs, 2 Syawal 1421 H
- Ya Alloh Nu Maha Akbar, estu waas matak kelar,
ningal daratan nu ngampar, alam dunya nu ngagelar.
- Ret neuteup ka awang-awang, megana pating kalayang,
langit teu aya tungtungna, endah temen kasawangna.
- Ti siang ngempray caraang, titingalan awas lenglang,
ti wengi bentang baranang, cahaya bulan gumiwang.
- Teu lami hujan miripis, ti langit hujan girimis,
hujan rohmat ti Pangeran, Mantenna Nu Maha Heman.
- Tutuwuhan breng jaradi, renung dina latar bumi,
sadaya eta rejeki, paparin Ilahi Robbi.
- Mekar sakur kekembangan, leubeut sugri bungbuahan,
kukupu gegelebaran, bangbara sareng nyiruan.
- Mung ka Alloh nya sumembah, kade ulah salah nyembah,
ulah rek nyembah berhala, sabab eta teh doraka.
15. ULAH HAMHAM (:2/23,24) - rhs, 3 Syawal 1421 H
- Lamun masih keneh hamham, kana eusina Al Qur'an,
pek geura nyieun sasurat, geura tiron ayat-ayat.
- Lamun masih ragu-ragu, yen Qur'an eta teh wahyu,
pek jieun sasurat bae, masing alus masing hade.
- Sesembahan penta tulung, sangkan ngabantuan nulung,
mun berhala enya luhung, hempek gancang penta tulung.
- Tangtu andika mo bisa, jeung tangtu moal rek bisa,
pek jaga diri andika, sangkan ulah ka naraka.
- Wahyu teh ti Gusti Alloh, lumungsur ka Rosululloh,
sanes damelan manusa, pidawuh Alloh Ta'ala.
16. WARTA PIKABUNGAHEUN (:2/25) - rhs, 3 Syawal 1421 H
- Aya warta matak bungah, keur jalma anu sumerah,
nu resep amal ibadah, nu ngomean lampah salah.
- Ka jalma nu laku hade, rek lalaki rek awewe,
Alloh moal hare-hare, bakal diganjar nu hade.
- Matuhna ge di sawarga, sawarga endah kacida,
langgeng matuhna di dinya, nampi kurnia Mantenna.
- Linggih di Janatunna'im, patempatan anu mu'min,
sawargana kanimatan, di dunya taya bandingan.
17. TUDUH JALAN (:2/26,27) - rhs, 3 Syawal 1421 H
- Dina Al - Qur'an nu mulya, seueur simbul jeung siloka,
silib sindir jeung sasmita, anu mu'min mah percaya.
- Perlambang teh tuduh jalan, nu mu'min percanten pisan,
tapi ceuk jelema kapir, matak sasab silib sindir.
- Siloka sareng sasmita, eta pituduh Mantenna,
tuduh jalan ka umat-Na, sangkan teu sasab hirupna.
- Pikeun ngahartikeun lambang, urang sing asak jeujeuhan,
maca tapsir tarjamahan, engke aya katerangan.
- Saeusina jagata raya, eta ge ayat Mantenna,
upami ditapakuran, seueur rasiah Pangeran.
- Ta pi keur jalma nu musrik, silib sindir teu dilirik,
ayat-ayat ti Pangeran, diantep teu dilenyepan.
- Dasar jelema nu fasik, hirupna teh estu musrik,
gawe nyieun karuksakan, rugi lain meumeueusan.
18. MULANG KA ALLOH SWT (:2/28) - rhs, 3 Syawal 1421 H
- Ari mungguhing manusa, nya tina taneuh asalna,
barang paeh mimitina, lajeng dipaparin nyawa.
- Barang paeh nya asalna, bisa hirup ku Kersana,
Pangersa Alloh Ta'ala, kumelendang ngalumbara.
- Lajeng ku Kersa Ilahi, nu hirup teh paeh deui,
mulang ka asalna tadi, sakabehna paeh deui.
- Ku Kersana Maha Suci, engke dina hiji wanci,
nu paeh teh hudang deui, marulang deui ka Gusti.
19. TADABUR ALAM (:2/29) - rhs, 3 Syawal 1421 H
- Sumangga tingali bumi, tafakuran ulah lali,
dunya ngampar lega pisan, eta ciptaan Pangeran.
- Sakur sugri nu gumelar, pikeun manusa takajar,
mangpa'atna keur manusa, khalifatullah di dunya.
- Nu mawi ulah diruksak, alam ulah digalaksak,
pibelkeleun keur manusa, bekel hirup ngalumbara.
- Payungna langit melengkung, tawis kanyaah Nu Agung,
wiati nu tujuh lapis, ti langit hujan miripis.
- Ngan manusa sok mokaha, mindeng hilap ka Mantenna,
ka Alloh Nu Maha Heman, sok mindeng tara sukuran.
20. IBLIS ANU DORAKA (:2/30;=30) - rhs, 3 Syawal 1421 H
- Kersaning Ilahi Robbi, awalna nyiptakeun jalmi,
sapangersana Ilahi, sadaya tangtos ngajadi.
- Malaikat didawuhan, sangkan sumujud ka Adam,
brek sujud taya nu baha, iwal Iblis nu doraka.
- Iblis teh sombong adigung, dumeh tina seuneu hurung,
ngarasa unggul kacida, dibandingkeun jeung manusa.
- Iblis teh sombong kacida, asa leuwih ti manusa,
padahal sadaya mahluk, ka Alloh mah tangtos taluk.
- Padahal anging Ilahi, nu maphum mah anging Gusti,
mahlukna mah moal ngarti, pangna Alloh nyipta jalmi.
- Sakur jelema nu sombong, kumaki jeung gede bohong,
eta teh baturna setan, jeung idajli babarengan.
- Ku kituna unggal jalma, nu adigung adiguna,
eta teh baladna setan, bakal dila'nat Pangeran.
- Pareng leumpang tengah peuting, poek mongkleng sepi jempling,


text:
Contoh Pupuh Asmarandana Eling eling mangka eling Rumingkang di bumi alam Darma wawayangan bae Raga taya
pangawasa Mun kasasar nya lampah Napsu nu matak kaduhung Badan anu katempuhan Contoh Pupuh Dangdanggula He Barudak poma sing areling sing nyaah ka indung ka bapa Maraneh teh matak hese Komo nu jadi indung Kahesean kaliwat saking ti keur di kandungan Matak hese wungkul Mun dengdek kukulinciran Waktu maneh gubrag gumelar ka lahir Indung teh boa ajal Contoh: Budak leutik bisa ngapung, Babaku ngapungna peuting, Ngalayang kakalayangan, Neangan nu amis-amis, Sarupaning bungbuahan, Naon wae nu kapanggih Contoh Pupuh Balakbak Aya warung sisi jalan rame pisan, Citameng Awewena luas luis geulis pisan, ngagoreng Lalakina lalakina los kapipir nyo'o monyet, nyanggereng
Mun tacan laksana numpes musuh sarakah Henteu niat seja balik najan palastra mati di medan jurit. Contoh pupuh Gambuh Kutan kitu ari maung Simana kaliwat langkung jalmi jalmi warni warni Seueur anu ngoplok bujur Bawaning sieun di kokos.
Contoh Pupuh Gurisa Waktu barudak keur mijah Arulin semu barungah Ger hujan gede pohara Barudak breng lalumpatan Ngiuhan di bale desa Ngadago raatna hujan.
Contoh Pupuh Juru Demung Mungguh nu hirup di dunya Ku kersaning Anu Agung Ku kersaning Anu Agung Geus pinasti panggih Geus pinasti geus pinasti panggih Jeung dua rupa perkara Senang paselang jeung bingung. Contoh: Budak leutik bisa ngapung, Babaku ngapungna peuting, Ngalayang kakalayangan, Neangan nu amis-amis, Sarupaning bungbuahan, Naon wae nu kapanggih
Contoh Pupuh Durma Moal ngejat sanajan ukur satapak Geus di pasti ku jangji
Pangeran Bimanyu. Beuki lila beuki luhur bae. Ronggo. Jeung mega geus awor. Ujungberung Rajamandala. Leles. Ciparay. Larak lirik ningali ka bumi.Contoh pupuh Ladrang Aya hiji rupa sato leutik. Milari kang rai. Kopo. Cimahi. Limbangan. Cicalengka. Contoh pupuh Lambang Urang kudu inget pisan Nya di ajar di sakola Masing geura geura bisa Sing inget ka indung bapa
Utamana jalma kudu rea batur Keur silih tulungan Silih titipkeun nya diri Budi akal lantaran ti pada jalma Contoh Pupuh Sinom Sinom nu jadi piwulang Piwulang ka murang kalih Anu eukeur sarakola Mambrih salamet nya diri Ingetkeun beurang peuting Tungkus dina jero kalbu Keur conto salalawasna Kaitkeun di jero ati Ulah pisan hirup tinggal tiwiwaha Contoh Pupuh Wirangrong Deudeuh teuing nu prihatin Rukmantara keur ka bendon Sedih manahna kalangkung Henteu eureun eureun nangis Angkat sakaparan paran kawas anu eukeur gundam. Cisondari.
Contoh Pupuh Mijil
Mesat ngapung putra sang Arimbi. Banjaran. Tarogong. Bandung. Engkang-engkang sok luluncatan di cai. Ari banguna rek sarupa jeung lancah. Seja nyaba ngalalana Ngitung lembur ngajajal milangan kori henteu puguh anu dituju Balikan paman sadaya nu timana tiluan semi nu rarusuh Lurah begal ngawalonan Aing ngaran Jayapati Contoh Pupuh Pucung
. Pupuh Asmarandana Pupuh Balakbak Pupuh Dangdanggula Pupuh Durma Pupuh Gambuh Pupuh Gurisa Pupuh Juru Demung Pupuh Kinanti Pupuh Ladrang Pupuh Lambang Pupuh Magatru Pupuh Maskumambang Pupuh Mijil Pupuh Pangkur Pupuh Pucung Pupuh Sinom Pupuh Wirangrong
Contoh Pupuh Magatru Majalaya.


text:
Teisinių paslaugų centras, IĮ TEISINIŲ PASLAUGŲ SPEKTRASKartu bisnis virtual
Teisinių paslaugų centras, IĮ TEISINIŲ PASLAUGŲ SPEKTRAS
Bangkrut pribadi fisik, Bantuan hukum, Cara ngagawe administratif, Cara ngagawe sipil, Hukum bisnis +14
Peta
Kategori kagiatan
Bangkrut pribadi fisik, Bantuan hukum, Cara ngagawe administratif, Cara ngagawe sipil, Hukum bisnis, Hukum buruh, Hukum kulawarga, Hukum perusahaan, Hutang, Kauanganan, asuransi, hukum, Keuna ku hukum, Kumpulan hutang, Ladenan hukum, Ladenan hukum, Management hutang, Nasihat hukum, Nasihat hukum, Ngeunaan ngabogaan, Proses pangadilan


text:
Pasar Namdaémun
Pasar Namdaémun nyaeta pasar gede di Seoul, Korea Kidul. Namdaemun hartina "gapura kidul nu gede", sabab pasar ieu deukeut jeung lawang gede di kota heubeul. Lawang gapurana sorangan katelah Namdaemun, atawa Sungnyemun.
Pasar Namdaemun mangrupakeun salasahiji pasar pangkolotna nu dipake keneh di Korea Kidul, sarta mangrupakeun pasar eceran panggedena di Seoul.[1] Pasa ieu nempatan sababaraha blok di kota Seoul, nu dihlangan keur kalolobaan lalu lintas kandaraan.
Di Namdaemun, kalolobaan nu dagang aya di beulah luar, tapi aya oge toko-toko di sapanjang jalan. Loba nu barangbeuli didieu, biasana pakena, kalayan harga nu murah di Namdaemun, keur dijual deui di tokon sorangan di kota sejen.
Namdaemun mangrupakeun salasahiji daya tarik keur turis, sok sanajan ari kalolobaan nu barangbeuli mah tetep wae urang Koreana.
Galeri[édit | édit sumber]
-
-
-
-
Pasar peuting Namdaemun, loba nu jual beuli, antara tengah peuting tepi ka jam 4 isuk am.[2]
Rujukan[édit | édit sumber]
- ↑ " Traditional Markets Lose Fight Against Time" empas news, Sep. 8th, 2005
- ↑ 1stopkorea.com
Tumbu[édit | édit sumber]
- Peta Pasar Namdaemun (Bsa Inggris/Korea)
- Introduction of Namdaemun market Korean Tourism Organization


text:
1Ku sabab dina kamanunggalan jeung Al Masih teh aya pepeling, aya panglipur ti asih-Na, aya apingan Ruh, aya silih asih, sarta silih pikanyaah; 2sabab eta, dulur-dulur, sampurnakeun kabungah simkuring teh, ku jalan sing sahate, sapikir, sakanyaah, sajiwa, sarta sing sauyunan. 3Ulah pakia-kia atawa pagirang-girang tampian; anggur kudu handap asor, mandang batur leuwih luhur harkatna. 4Ulah ngan inget kana kaperluan sorangan bae, kaperluan batur oge kudu diperhatikeun. 5Aranjeun kudu miboga sipat eta, sakumaha Al Masih tea. 6Kapan Al Masih teh, ari wujud-Na mah, salira Allah; tapi sanajan kitu, Anjeunna henteu kamagungan. 7Eta kaagungana-Na teh, anggur dianggo kumawula; Anjeunna ngajadi saharkat jeung manusa, nyorang hirup sakumaha manusa ilahar. 8Estuning ngalaipkeun Anjeun, ta'at-Na, tug nepi ka pupus: Paragat nyawa disalib. 9Nu matak ku Allah, Anjeunna teh, dijungjung pangluhurna sarta dipaparin gelaran pangpunjulna, 10nepi ka sakabeh nu di sawarga, nu di bumi, jeung nu di alam kubur sarujud ka Anjeunna anu ngagem jenengan Isa. 11Kabeh baris ngaku: “Isa Al Masih teh Gusti Panutan,” pikeun kamulyaan Allah anu jumeneng Rama. 12Nu enggeus-enggeus mah, dulur-dulur teh, teu weleh satia. Kitu teh, ulah ngan keur di hareupeun simkuring wungkul; tapi komo ayeuna, keur urang pajauh kieu, sing leuwih-leuwih. Jaba ti eta, sampurnakeun naon nu geus jadi milik aranjeun teh, - kasalametan tea - kalawan sing hormat ka Pangeran. 13Lantaran nya Mantenna anu barangdamel nyarengan ka dulur-dulur, nepi ka karep jeung kalakuan aranjeun bisa sapuk jeung pangersa-Na. 14Enggoning ngalampahkeun kawajiban ulah bari kukulutus jeung pahiri-hiri. 15Sing kuat ku dodoja, ulah galideur, tandaning enya jaradi putra Allah, anu taya kuciwana. Hirup di masarakat nu jahat sarta doraka, aranjeun teh kudu jadi saibarat bentang-bentang anu tingkaretip di langit. 16Jadi, aranjeun kudu pageuh muntang kana Pangandika tea, anu maparin hirup kalawan huripna. Mun heug kitu, mana teuing sugemana simkuring engke dina mangsana Al Masih sumping, dumeh beunang usaha hese cape teh henteu mubadir. 17Sanajan simkuring kudu nepi ka ngocorkeun getih jadi kurban marganing iman kayakinan dulur-dulur, simkuring estuning rido. Mugia, eta karidoan simkuring teh, sing jadi matak bungah ka aranjeun. 18Ku kituna, aranjeun oge sing rido, supaya simkuring oge bisa milu bungah. 19Lantaran yakin yen Isa, Gusti Jungjunan urang, baris marengkeun; niat simkuring teh, buru-buru bisa ngutus Timoteus ka aranjeun; pangpangna hayang buru-buru terang kumaha kaayaan dulur-dulur. 20Kakara simkuring mah manggih jelema anu totomplokan nyaahna ka simkuring, tur sakitu gede kamelangna ka dulur-dulur. 21Da lumrahna mah, jelema-jelema teh, ngan ukur mentingkeun dirina bae; boro-boro ngesto ka Al Masih. 22Kapan ari Timoteus mah, ku dulur-dulur oge, geus kanyahoan kabelaanana. Simkuring jeung anjeunna teh, dina ngawawarkeun Injil, lir bapa jeung anak. 23Saberesna urusan simkuring, anjeunna baris gancang-gancang diutus. 24Simkuring sorangan hayang bisa tereh-tereh ngalongok aranjeun. Mugia Gusti kersa marengkeun. 25Ku timbangan simkuring, Epaproditus rek buru-buru dijurung mulang deui. Anjeunna teh, nya jadi sobat, nya jadi pangdeudeul, nya kanca saperjuangan, anu ku dulur-dulur diutus sina maturan jeung ngentengkeun karepotan simkuring. 26Anjeunna oge, hayangeun geura-geura bral mah; cenah, karunya ka dulur-dulur anu mikamelang, dumeh meunang beja yen anjeunna gering. 27Enya, payah geringna teh. Sukur Allah mikawelas, lain ka anjeunna bae, tapi ka simkuring oge, nepi ka simkuring teu kungsi meunang kasusah leuwih beurat. 28Eta sababna, anjeunna sina buru-buru mulang teh. Ari geus tepung mah, aranjeun bungah, simkuring bungah. 29Heug, bageakeun eta dulur saiman teh. Jelema kawas anjeunna mah, kabeh oge, pantes dihormat samistina. 30Bawaning ku satia ngalampahkeun tugas ti Al Masih, meh bae anjeunna tiwas; kituna teh, enggoning ngabantu simkuring pikeun nyuluran aranjeun tea.
Copyright
Learn More


text:
Assalamualaikum wr.wb.
Alhamdulillah
nahmaduhu wanastainuhu wanastagfiruh, wa naudzubilahi min sururi wa min
saiati amalina mayahdilahu fala mudilalah wa ma yudlilhu fala hadiyalah
Jst......
Puji
kalih syukur urang sanggakeun ka dat anu Maha Kawasa Gusti Alloh
Azawazala, dat anu parantos maparin mangpirang-pirang kani’matan ka
urang sadaya. Kalayan dina wangkid ieu urang sadaya tiasa riung
mungpulung paamprok jonghok dina acara ......kalayan aya dina ginanjar
kawilujengan.
Solawat
sinareng salam mugia salalmina ngocor ka Jungjunan urang sadayana
Kangjeng Nabi Muhammad SAW. Oge ka para kulawargina, ka para sohabatna,
kalayan pamugi aya leleberanana kanggo urang sadayana, anu ngagem ajaran
Mantenna. Amin
Dina biantara ieu sim kuring bade ngabantun jejer “Kalungguhan Paranonoman dina Kahirupan”
Parawargi hormateun sim kuring,
Upami
urang nyawang mangsa ka tukang. Sok kagagas, kumaha prihatinna
sepuh-sepuh urang sadaya nu karandapan waktu harita, nalika aranjeunna
bajoang pikeun nyinglarkeun kaum penjajah. Aranjeunna cul anak, cul
pamajikan, cul harta banda, saged bari teuneung, ludeung, teu gimir muru
ka medan perang. Niatna gilig seja ngabela nagara, teu sudi lamun
nagara diranjah deungeun. Aranjeunna dina ngabela nagara estuning taya
pambrih.
Hadirin hormateun sim kuring,
Kiwari ku urang karaos genah jeung betah tumaninah hirup tanpa nu ngarongrong nyatana kasarakahan
kaom penjajah. Ieu teh saestuna mangrupa parjoangan sepuh urang nu
hirupna leuwih ti heula. Ayeuna aranjeunna tos taya dikieuna.
Ayeuna
urang geus merdeka. Tapi, merdeka lain hartina urang tenang-tenang,
hare-hare, cicing taya guam, taya gadag. Ulah boga rasa mokaha, ulah
pedah urang geus bebas tina kungkungan kaum penjajah.
Urang
sarerea salaku nonoman tinangtu boga kabeungbeurat dina ngeusian
kamerdekaan. Urang kudu bisa ngeusian ku rupa-rupa pangwangunan dina
sagala widang.
Tapi
omat ulah rek salah harti. Dina ngeusian kamerdekaan ieu lain hartina
para nonoman kudu iilueun nyoren bedil, nyorendang granat. Nya kitu
deui, lain kudu ngeukeuweuk tumbak pikeun ngajaga panarajang deungeun
nu rek ngaranjah nagara urang. Lain.....
Dina pangwangunan, lain hartina urang kudu iilueun ngawangun sakola, ngawangun madrasah, ngawangun puskesmas. Lain......
Urang sarerea paranonoman salaku pelajar tinangtu boga kawajiban anu luyu jeung kalungguhan urang sarerea salaku pelajar.
Urang
salaku pelajar teu kudu milu nyoren bedil, tapi ku cara ngajenan para
pajoang nu parantos ngantunkeun urang, anu ayeuna geus taya dikieuna. Ku
cara kitu ceuk pikir sim kuring, salasahiji sipat bangsa nu boga rasa tanggungjawab.
Dina
pangwangunan, urang salaku pelajar teu kudu milu ngawangun sakola,
madrasah jste. Jadi siswa nu bisa nempatkeun jadi siswa anu miboga
pekerti anu luhur, eta oge nurutkeun pikir sim kuring, kaasup nonoman
anu boga kriteria nu hade.
Lian
ti ditataan di luhur dipiharep urang salaku siswa sing bisa jadi siswa
anu taat. Taat ka nu nyiptakeun, patuh ka bapa ibu guru, hormat ka
indung bapa, silih ajenan jeung sasama, nyaah ka sahandapeun. Ku cara
kitu urang geus bisa nempatkeun sabagian kalungguhan urang salaku
nonoman dina kahirupan.
Ku
gambaran di luhur, urang bisa nyindekkeun geuning kalungguhan urang teh
teu saeutik. Tugas paranonoman dina kahirupan teh geuning teu gampang.
Atuh
ku kituna Sim kuring umajak ka para nonoman. Hayu urang ciptakeun
nonoman anu cageur, bageur, bener, pinter, jeung singer malahmandar
urang jaga bisa ngaheuyeuk dayeuh ngolah nagara kalayan daria. Nu
dipambrih bisa nyiptakeun masarakat anu sejahtera, rukun sauyunan
,repeh-rapih, adil palamatra.
Pamungkas pihatur, hapunten bilih aya catur nu teu kaukur, aya basa anu teu kareka.
Urang teundeun di handeuleum sieum, urang tunda di hanjuang siang, cag....
Tutus langkung kepang halang, bobo sapanon carang sapakan.
Bilahi taupik wal hidayah. Wassalamualaikum wr.wb


text:
Irlandia Kalér (Basa Inggris: Northern Ireland) mangrupa hiji nagara bagean Britania nu perenahna di wetan kidul pulo Irlandia.[rujukan?] Lega wilayahna 14.139 km² sarta pangeusina 1.685.267 jiwa (April 2001).[rujukan?] Irlandia Kaler ibu kotana Belfast.[rujukan?] Irlandia Kaler wawatesan jeung Republik Irlandia.[rujukan?] Dina basa Inggris daerah ieu disebut Northern Ireland atawa Ulster.[rujukan?] Tapi ngaran nu pandeuri mah rada rancu sabab sabenerna ieu ngaran urut propinsi Irlandia nu wewengkonna leuwih lega. Ulster kidul masih keneh jadi wilayahna Irlandia.[rujukan?] Ngaran ieu ukur dipake ku kaom Unionis.[rujukan?]
Nalika Irlandia (Kidul) ngamerdikakeun maneh ti Britania taun 1920, pangeusi Irlandia Kaler nu kalolobaannana ngagem Protestan tur masih satia satuhu ka Karajaan Britania milih tetep jadi bagean nagara kasatuan Britania.[rujukan?] Maranehna disebut kaom Unionis sedengkeun urang Irlandia Kidul disebut kaom Nasionalis.[rujukan?] Tapi masalahna henteu ukur tepi ka dieu, sabab nu agemannana Katolik di Irlandia Kaler ngarasa didiskriminasi.[rujukan?] Karusuhan nu dingaranan "The Troubles" mimiti kajadian taun 1969.[rujukan?]


text:
Taman Nasional Wakatobi
Daérah perairan sagara di Indonésia bagian wétan nepi ka ayeuna masih jadi segitiga terumbu karang pangalusna di dunya. [1] Salah sahijina nya éta Taman Nasional Wakatobi di Kabupatén Buton, Sulawesi Tenggara. Taman Nasional Wakatobi miboga potensi sumberdaya alam sagara anu hadé, alus jenisna, jeund deui unik, kalayan panorama sagara anu ngirut. [2] Taman nasional ieu ngabogaan 25 gugusan terumbu karang jeung dikurilingan ku basisir ti pulo-pulo karang sapanjang 600 km. [2] Leuwih ti 112 jenis karang ti 13 famili diantarana Acropora formosa, A. hyacinthus, Psammocora profundasafla, Pavona cactus, Leptoseris yabei, Fungia molucensis, Lobophyllia robusta, Merulina ampliata, Platygyra versifora, Euphyllia glabrescens, Tubastraea frondes, Stylophora pistillata, Sarcophyton throchelliophorum, Sinularia jeung sajabana. [2]
Kakayaan jenis lauk anu dipiboga ku taman nasional ieu sakitar 93 jenis lauk konsumsi perdagangan jeung lauk hias diantarana argus bintik (Cephalopholus argus), takhasang (Naso unicornis), pogo-pogo (Balistoides viridescens), napoleon (Cheilinus undulatus), lauk beureum (Lutjanus biguttatus), baronang (Siganus guttatus), Amphiprion melanopus, Chaetodon specullum, Chelmon rostratus, Heniochus acuminatus, Lutjanus monostigma, Caesio caerularea, jeung sajabana. [2]
Rujukan[édit | édit sumber]
- ↑ Lokasi
- ↑ a b c d Potensi Sagara Salah ngutip: Invalid
tag; name "Potensi_Sagara" defined multiple times with different content Salah ngutip: Invalid
tag; name "Potensi_Sagara" defined multiple times with different content Salah ngutip: Invalid
tag; name "Potensi_Sagara" defined multiple times with different content


text:
Model wincikan jeung complet, hiji alus teuing tambihan-on! F-BXHV aeroclub Cap Evolution, LFPT Pontoise-Cormeilles, Perancis The Mudry CAP 10 hiji dua-jok latihan pesawat aerobatic kahiji diwangun dina 1970 jeung masih dina produksi di 2010. tah ieu dimekarkeun ti Piel Super Emeraude jeung lahir salaku CP100. ngaran dirobah jadi CAP 10, CAP keur 'Constructions Aéronautiques Parisiennes'.
Nu CAP 10 ieu dijieun ku Mudry (ngaran desainer anak) dina Bernay, Perancis, meuli ku CAP Industries nu saterusna jadi Apex Pesawat. Handap bangkrut of Apex di 2008, hak pikeun ngahasilkeun spares anu dileler ka Dyn'Aviation.


text:
Tatang M. Amirin; 16 Januari 2010
Rada panasaran ku aran pilemburan nu disebut Sukahaji, Sukaraja, jeung Pinangraja. Padeukeut tah lembur-embur eta teh, jeung aya sobat-sobat jeung dulur deuih di dinya teh. Di Sukaraja jeung Pinangraja mah sobat-sobat teh kaasup “raja kenteng” apan. [Kumaha wartos Bibi Euis Maryam, Mang Udin Dimyati, Bi Uun Kurnia(?) “Abadi”?]
Ngeunaan Sukahaji, aya maca dongeng cenah eta teh tina “suka ka haji”–haji Islam–ti Cirebon. Ari Sukaraja, “suka ka raja” nu mana? Jeung eta Pinangraja, “pinang (naon ieu teh) raja” saha, raja nu mana?
Ari nyukcrukan asal-usul kecap suka jeung haji jeung raja mah gampang, tapi eta pinang rada hese geuning. Pinang teh tangtu lain basa Indonesia nu hartina jambe, da jambe mah sundana teh jambe wae, teu aya pinang. Komo kana “pinang (meminang),” ngalamar mah, pasti jauh bumi ka langit. Pinang teh pasti basa Sunda buhun, atawa Sunda Kawi, atawa Sangsekerta. Dina Kamus Jawa Kawi Indonesia kapanggih kecap “pinang” teh hartina “memohon datang, mengundang, meminta bantuan.”
Tah, rada kaharti, apan. Jadi pinang raja teh hartina ngondang raja, nyuhunkeun raja mugi kersa sumping ka eta lembur (desa, atawa naon wae kasebutna eta wewengkon atawa pilemburan teh), warga di dinya nuhunkeun pitulungna, lain “jambe Raja,” komo jadi “pindang Raja” mah. Raja mana atuh nu dihaturanan (dipinang) teh? Boa-boa aya patula-patalina jeung raja Karajaan Rajagaluh?! Ngan, kudu ditalungtik, naha menta bantuan, naha ngahaturanan Raja?
Sukaraja teh tangtu tina kecap suka jeung raja. Kecap suka Sunda meh sarua jeung basa Indonesia. Ngan, ari ditalungtik tina asal-usulna basa Sunda buhun (Kawi, Sangsekerta), da suka nu hartina seneng teh arang dipake na basa Sunda ayeuna, suka teh ngandung harti nu nyenengkeun, nu ngeunah (“lezat”), tapi oge manuk “nuri” (beo leutik, nya?). Jadi, suka raja teh bisa jadi memang suka (seneng) ka Raja, bisa oge manuk nuri kagungan Raja, atawa manuk nuri nu gede (?). Naha suka ka Raja? Raja nu mana? Boa–boa aya patula-patalina oge jeung rajana Karajaan Rajagaluh.
Sukahaji, ceuk sahiji dongeng, suka ka bangsawan nu geus jadi haji. Ke lanan. Haji teh sarua jeung aji. Ari aji teh sesebutan ka nu agung, ka bangsawan (Sang Aji, Aji Saka). Jadi, can tangtu sesebutan ka Haji–Islam (pan karek dongeng). Saha atauh nu disebut “Aji” teh. Talungtikeun deui ka raja atawa bangsawan Karajaan Rajagaluh. Pan eta nu pangdeukeutna. Sakali deui suka teh bisa seneng, bisa manuk nuri (naon atuh basa Sundana burung nuri teh?)
Cag! Adubakoeun!


text:
Tahu Sumedang.. tahu nu matak sono.
ceuk kuring can aya anu bisa ngelehan.
Tahu Sumedang.. tahu nu pang raosna.
Komo di cengek-kan komo lamun disambelan.
** Ngeunah ceuk murangkalih,
ceuk nu kolot, ceuk nu ngora..
Ti peuting nepi ka hayam kongkorongok..
anggeur ngeunah ah ah.
Ceuk sayah.. tahu ieu anu ngeunah.
Ceuk sayah.. tahu nu pang raosna..
huhuye..!!
Ceuk sayah.. nu ieu karasa gurih..
Ceuk sayah.. tahu na teh.. Matak hade..!!!
Sanes harewos.. karasa ku sorangan..
Nu ieu can aya anu bisa ngelehan.
Tahu Sumedang..
tahu nu pang ngeunahna.
Erek di sanguan.. raos oge ditambulan
Kembali ke **


text:
Kujang
Kujang nyaéta hiji pakarang nu mandiri nu asalna ti wewengkon [Sunda]]. Kujang munggaran dijieun kira-kira abad ka-8 atawa ka-9, dijieun tina beusi, waja sarta bahan pamor, panjangna kira-kira 20 nepi ka 25 cm sarta beuratna kira-kira 300 gram. Kujang mangrupa pakakas anu ngagambarkeun seukeutna anu miboga lambang kakuatan dina kahirupan sarta wawanén pikeun ngadegkeun bebeneran. Dina jaman bihari pakakas ieu saukur dipaké ku golongan tinangtu nyaéta raja-raja, prabu anom, golongan pangiwa, panengen, golongan agamawan, putri sarta golongan wanoja nu jadi pinilihan, sarta para sepuh.
Struktur Kujang[édit | édit sumber]
Kujang anu sampurna mah miboga kalengkepan anu ilaharna ngawengku sababaraha bagian di antarana :
- papatuk atawa congo, nyaéta bagian congona méncos, biasana sok dipaké pikeun nyokél.
- eluk atawa siih, nyaéta eluk-eluk dina waruga kujang anu gunana pikeun mencabik-cabik awak lawan.
- waruga nyaéta awak atawa sabudeureun kujang.
- kujang panon nyaéta liang leutik anu aya dina waruga anu jumlahna rupa-rupa, ti 5 nepi ka 9 liang. Aya ogé kujang anu euweuh panonan disebut kujang buta.
- tonggong, nyaéta sisina seukeut anu perenahna aya dina tonggong kujang.
- tadah, nyaéta eluk leutik anu perenahna di belah beuteung kujang.
- paksi, nyaéta buntut kujang anu bentukna léncop.
- combong, nyaéta liang anu perenahna aya dina gagang kujang.
- ganja atawa landaian nyaéta sudut nu léncop anu mangaruhan ka belah sisi kujang.
- kowak atawa sarung kujang anu dijieunna tina kai samida anu miboga ambeu anu has tur bisa nambahan perkara goibna.
- pamor bentukna guguratan (sulangkar) atawa tutul anu aya gambaran dina luhur waruga kujang. Sulangkar atawa tutul dina waruga kujang, miboga ajén artistik pikeun neundeun racun.


text:
Bali (anatomi)
Bali atawa plasénta téh nyaéta organ efemeral (témporér) nu ukur aya di mamalia plaséntal bikang nalika reuneuh.
Bali téh diwangun ku dua bagian, nu salah sahijina sacara genetis jeung biologis mangrupa bagian ti fétus. Plasénta "naplok" dina pinding rahim, tempat nampa zat gizi tina getih indungna sarta ngaluarkeun runtah. Interfase ieu ngabentuk bénténg, bénténg plasénta, nu nyaring rupa-rupa zat nu bisa nyilakakeun fétus. Aya ogé nu teu kasaring, saperti alkohol jeung virus.
Pikeun fungsi transfer gas jeung zat gizi, bali ogé boga aktivitas métabolik jeung éndokrin. Bali ngahasilkeun, di antawis hormon lianna, progéstéron nu penting pikeun miara kondisi kandungan, jeung somatomammotropin (ogé katelah Laktogén Plasénta) nu meta pikeun ngaronjatkeun kadar glukosa jeung lipid dina getih indung. Hasilna mangrupa ngaronjatna transfer zat-zat gizi ka fétus sarta jadi sabab ngaronjatna kadar gula getih nalika kakandungan.
Bali disambungkeun ka fétus ku ari-ari nu mangrupa saluran-saluran getih jeung jaringan konéktif. Nalika fétusna borojol, balina nuturkeun. Sanggeus balina kaluar, ari-ari biasana pegat sacara alami. Dina lolobana spésiés mamalia, indungna sok ngégél ari-ari sarta ngahakan balina.
Tempat napelna ari-ari dina beuteung disebut umbilicus, bujal téa.
Baca ogé[édit | édit sumber]
Rujukan[édit | édit sumber]
- Placenta, Wikipédia édisi basa Inggris per 14 Désémber 2005
- marsupial
- About Marsupials


text:
---------------> IMAH PANGANCIKAN RAGA, BASA PANGANCIKAN RASA, SUNDA PENGANCIKAN KULA<----------------- SUKABUMI : Jalan Pelabuhan Gang Sejahtera IV No. 44 CIPOHO-SUKABUMI 43142 PROPINSI JAWA BARAT, (ALAMAT SEKARANG DI BENGKULU : Jalan Batang Hari VI NO. 8 KUALA ALAM - PADANG HARAPAN - KOTA BENGKULU - PROVINSI BENGKULU
Rabu, 09 September 2009
PUISI-PUISI DURIAT SUNDA
layung koneng namperkeun katineung
duriat geus mangsana manjangan, jungjunan
nyangsaya nyarandekeun hate
teu wasa, ngelemeng kasaput simpe
ngagerihan, muntang hariwang
didieu pisan, cihujan nyangkaruk dina lamunan
naha imutna bet teu raat-raat
rumingkang mawa napak tilas
mangsa dua rasa ngagalura
pirang-pirang kalangkangna
miripis mungkas tembang girimis
gulinggasahan, cuang cieung ngarasa keueung
nedunan katresna, ngagugulung kasono
kamemelangan…
layung koneng namperkeun katresna
namper wening jadi eunteung katineung
aya duriat nu manjangan, jungjunan
beueus rasa ku kumelip kiceup kaasih nu lawas
mugia manjang, mugia salawasna aya dina ridho Gusti
Hanas diri bungah ati
nganti jangji pasinina
harianeun pasini pegat di jalan,…duh geuning
balukarna tina asih malih warni jadi peurih
Impian biheung kasorang,…jungjunan
hariring ati nu kingkin….
Hanas diri dinyari-nyari
nganti panggih kapaut ati
harianeun anjeun, Jungjunan, meuntas leupas…
Duh geuning cinta mah pinuh rusiah
mipit langit ku hate nu lungse, Gusti
bagjakeun jungjunan ati
Goong teh kaimpi totos
duka naon balukarna
kajeun teu wawuh jeung dulur
kajeun anggang jeung baraya
tinimbang heunteu laksana
diri abdi jeung anjeunna,….geuning
raga iklas bibilasan….
Bagja kacipta, kasura tunggara
Duka naon rusiahna
Sawang kamelang malang kahayang
Nurih hariring kapeurih unggal peuting
Meusmeus ngejat meupeus munajat
Ngalanglayung satungtung can tepung
Naha atuh bet ngarasa jauh
Cinta mah moal lapur ku umur,
moal kungsi angkeub ku wanci…


text:
Énsiklopédi Britannica
Énsiklopédi Britannica nyaeta énsiklopedi umum make basa Inggris nu diterbitkeun ku Encyclopedia Britannica, Inc. Énsiklopedi ieu mangrupakeun énsiklopedi pangkolotna di dunya. Dianggap ku loba pihak jadi otoritas pangluhurna dina widang ieu. Artikel-artikelna ilaharna dianggep akurat. Artikelna sorangan kira-kira 100000 kalawan sakitar 4000 urang kontributor.
Ensiklopedia ieu diterbitkeun taun 1768 di Edinburgh, Skotlandia jeung tereh pisan populerna, oge tereh pisan nambahan ukuranana. Dina edisi katilu nu diterbitkeun taun 1801, ensiklopedia ieu disusun nepi ka 21 jilid. Dina taun 1901, penerbitan Encyclopedia Britannica pindah ka Amerika Serikat. Kiwari, ensiklopedia ieu oge geus ngabuka situs ensiklopedia online nu diupdate unggal poe jeung bisa dibeuli dina bentuk DVD-ROM jeung CD-ROM.


text:
Pidio dangdut pantura cirebonan Free Mp3 DownloadMUST READ
:
1. Download Link will working with Browser MOZILLA FIREFOX & CHROME
only.
2. Don't use IE (Internet Explorer)
browser.
dangdut ttiny josepah - juragan empang tarling pantura Mp3
hot goyang dangdut pantura Mp3
full kumpulan tembang pantura terbaru top hits pilihan versi tarling cirebonan 2016 Mp3
tarling cirebonan dewi kirana goyang hot mobil gandengan Mp3
full kumpulan 20 lagu-lagu tarling pantura terbaru 2016 full Mp3
tarling pantura - si putih nan ayu - kegejos beling hd Mp3
dangdut koplo -keloas cita citata musik restian nada group hd Mp3
dangdut njaluk di kawin - yoshica komara tarling pantura by cirebonan Mp3
tarling cirebonan full album 2015 mantap Mp3
yayang arafat - juragan empang amarta group tarling dangdut cirebonan Mp3
shinta cirebon - keloas bintang pantura 3 Mp3
rangda abg - ayu karlina - dangdut pantura 18-5-2016 promedia Mp3
dangdut dian sastra - keder balike tarling cirebonan tarling pantura Mp3
ojeg cinta vera nada dangdut pantura cirebonan 2014 Mp3
seketip mata voc susy arzetty tembang tarling pantura cirebonan terbaru2016 Mp3
album juragan empang lagu tarling 2014 Mp3
kopi lendot lagu tembang pantura terbaru sri avista 2016 Mp3
ttiny josepah _ juragan empang _ samannshu collections Mp3
tarling dangdut goyang hot shelly rossi tetep demen Mp3


text:
Mahoni
Mahoni nyaéta ngaran tangkal kai anu bisa kapanggih tumuwuh liar di leuweung jati sarta tempat-ternpat séjén anu deukeut jeung basisir, atawa dipelak di sisi jalan.[1] Pepelakan anu asalna ti Hindia Barat ieu, bisa tumuwuh subur saupama tumuwuh dina keusik nu deukeut jeung basisir.[1] Tangkalna jangkung, ti 5 méter nepi ka 25 méter, akarna tunggang, watangna buleud, loba régangna, kaina geutahan.[1] Daunna daun majemuk, wangun daunna lonjong, tungtung jeung pangkal daunna seukeut, sisina rata, panjangna ti 3 nepi ka 15 sénti.[1] Daun ngora warnana beureum, sanggeus kolot warnana héjo.[1] Mahoni kembangan nalika umurna geus 7 taun.[1] Buahna warna coklat.[1] Sikina gepéng, warnana hideung atawa coklat.[1]
Tangkal mahoni anu jangkung tur roba régangna dimangpaatkeun minangka tangkal pikeun ngiuhan, ku kituna loba dipelak di sisi jalan.[2] Salian ti éta ogé dimangpaatkeun pikeun dijadikeun ubar.[2] Anu biasa dimangpaatkeun nyaéta sikina.[2] Mahoni ngandung saponin jeung planovoida.[1] Kasakit anu biasa diubaran ku mahoni nyaéta tekanan darah tinggi (Hipertensi), kurang napsu dahar, panas; kencing manis (Diabetes mellitus), asup angin, Ekzema, Rematik.[1]


text:
Pepedut
Pepedut nya éta halimun pasosore atawa awan nu napel kana taneuh.[1] [2] Euweuh bédana nu ngadasar antara pepedut jeung awan anu ngalayang luhur di udara.[2] sabot awan aya deukeut atawa di luhur permukaan bumi atawa sagara, awan éta dingaranan pepedut.[2]
Pepedut-pepedut anu biasana aya nyaéta pepedut-pepedut anu kasampak waktu peuting sarta isuk-isuk pisan di luhur dataran rendah tumbuhan leutik.[2] Pepedut-pepedut éta biasana aya alatan ku aliran hawa tiis ti luhur anu murag di luhur permukaan daratan atawa cai anu leuwih panas.[2] Dina peuting-peuting anu tenang sanggeus poék, lapisan-lapisan ipis pepedut mindeng kabentuk deukeut taneuh di tempat-tempat anu rendah.[2] Dina waktu bumi jadi tiis nalika peuting, hawa anu leuwih rendah jadi beuki tiis.[2] Sabot hawa anu leuwih tiis ieu papanggih jeung hawa beueus anu leuwih panas pas di luhurna, pepedut ogé kabentuk.[2]
Minangka aturan umum, pepedut-pepedut di dayeuh laér leuwih kandel ti pepedut-pepedut di désa.[2] Hawa di dayeuh pinuh kalayan debu sarta jelaga anu pacampur jeung partikel-partikel cai anu pohara leutik pikeun nyieun simbut anu kandel.[2] Alesan naha pepedut remen ogé kasampak leuwih kandel batan awan nyaéta alatan tetesan-tetesan pepedut éta leuwih leutik.[2] Tetesan-tetesan leutik dina jumlah badag nyerepan leuwih loba cahya tinimbang tetesan-tetesan badag dina jumlah leutik (kawas anu kapanggih dina awan), sarta ku kituna pepedut kasampak leuwih kandel.[2]


text:
Mun kitu carana, naon atuh tujuan kuring nulis make basa Sunda? Kadang-kadang kuring oge bingung lamun ditanya kitu. Ngan nu jelas aya ari sasakalana mah. Mimitina sok tulas-tulis dina blog make basa Indonesia jeung basa Inggris sakapeung-kapeungeun. Sakali mangsa pangangguran nulis kolom basa Sunda dina Mangle. Alhamdulillah dimuat sababaraha kali. Ngan hanjakal palebah nagih honor, hararese pisan, malah tepi ka ayeuna ge teu dibayar. Keuheul tah, asa teu dihargaan pisan. Tibatan keuheul teu pararuguh, nya sakalian we nulis dina blog ari sarua keneh teu dibayar mah. Katambah-tambah, aya nu ngahatean pedah kungsi maca tulisan kuring dina Mangle, majarkeun teh, "Resep panginten Kang upami sakantenan nyerat nganggo basa Sunda dina blog."
Dikitukeun komo, nya lahaola mitembeyan nulis dina blog make basa Sunda taun 2006. Dirasa-rasa teh bet asa ngeunah keneh kieu. Bebas, teu kudu ngarep-ngarep honor nu teu sabaraha :-) Alhamdulillah, SundaBlog kaasup blog anu lumayan dina peringkat Google. Page rank atawa rengking SundaBlog meunang peunteun 4 (tingali page rank di gigir beulah katuhu, handpeun jam). Estu teu gampang meunang rengking opat teh, sabab ditangtukeun dumasar kana lobana nu ngakses (muka atawa maca) blog versi mesin kotektak (search engine) pangpopulerna sadunya: Google. Komo lamun ngingetkeun yen nu maca basa Sunda henteu loba jiga nu maca basa Indonesia atawa basa Inggris.
Nu lucu, kungsi sababraha kali aya nu nyangka yen ieu blog teh dikokolakeun ku Mangle, nepi ka aya nu nanyakeun kumaha carana mun hayang ngirim carpon jeung tulisan sejenna. Padahal geus sababaraha kali kuring nandeskeun yen SundaBlog mah estu dikokolakeun ku kuring pribadi, tur euweuh pakuat-pakait jeung media citak mana wae oge.
Lian ti nu maca langsung dina blog, aya oge nu maca via email. Ieu mah biasana keur nu sibuk nepi ka teu kaboro atawa euweuh waktu pikeun muka SundaBlog. Carana, mangga tingali di beulah katuhu (sidebar) aya tulisan Caraka. Kari ngeusikeun email, engkena baris dikirim unggal kuring nulis posting anyar sacara otomatis ku 'kantor pos' nu ngaranna FeedBurner, haratis. Ngan kade nulis emailna ulah salah. Sababaraha kali kuring manggih nu nulis alamat email, di hareupna make www. Padahal eta mah kode husus paragi nulis alamat web, jadi tangtuna moal diproses ku FeedBurner.
Nepi ka danget ieu geus aya 195 urang nu langganan SundaBlog ngaliwatan email. Lamun loba nu maca via email, naha teu sieun kakurangan semah? Ah, da tadina oge lain hayang populer, lain hayang kapuji. Insya Allah, moal kakurangan nu maca atawa nu nyemah langsung ka SundaBlog. Nu penting mah du'akeun sangkan kuring masih keneh bisa nulis, sangkan beui loba oge urang Sunda nu nulis jeung cumarita make basa Sunda, boh dina blog, dina media citak, atawa dina gunem catur sapopoe.
Manawi kalandep, mangga tingali seratan sanesna:


text:
Wilujeng Sumping di Blog Simkuring ASK Tea !! Jaya di Buwana, Bagja di Aherat silih asah, asih, asuh
Senin, 13 Desember 2010
Curhatan Nini-Nini
Harita poe Minggu basa keur palere budak sakola,............
Ma Irah ngelek karung pare 50 kilo rek heleran. Najan geus 70 taunan, si Ema masih bedas. Di heleran si Ema panggih jeung babaturan saperjuanganana nyaeta Ma Itih. Di heleran teh maranehna ngobrol kadieu kaditu bari gogorowokan da gandeng ku mesin heler.
Ma Irah: Tih, ngaheler oge?
Ma Itih : Nya yeuh.
Ma Irah : Lainna di imah loba budak jalu,incu maneh kamarana? naha masih wae ku maneh atuh mawa pare teh?
Ma Itih :Ah,..barudak ayeuna mah laletoy jeung karedul. Maenya teu kuat nanggung pare sakieu. Ah,.maneh ge pan loba incu nu karek datang ti dayeuh?
Ma Irah : Ah koplok incu teh malah nyusahkeun dewek. Bisana ngabalatakeun imah. Di imah teh kalahka nongton TV jeung maen pes stesieun bari gogoleran. Nyirkeun pangedulanna teh.
Ma Itih : Heueh nya sarua,..barudak ayeuna mah arogoan,..teu siga jaman urang prihatin. Ke geus gedena eta budak bakal jadi naon nya,..ayeuna ge geus kaciri ngedul jeung ogona.
Ma Irah : Nya, lieur ah ngabandungan budak ayeuna mah,...leutik keneh geus baleger. bujur ditembongkeun kamana-mana. Mending ge nguruskeun urang we, keudeung deui urang pan rek ka taneuh. lobaan istigpar we,...
Ma Itih : Nya, teu karasa arurang teh geus karolot, tinggal ngadagoan.
Ma Irah : Yu, ah tiheula, da geus rengse ngahelerna ge.
Ma Itih : Nya jung,..kade ati ati loba mobil di jalan.


text:
Muludan
Maulid Nabi Muhammad SAW sakapeung Maulid Nabi atawa Maulud waé (basa Arab: مولد، مولد النبي), nyaéta peringatan poé lahir Nabi Muhammad SAW, anu dina taunHijriyah ragrag dina tanggal 12 Rabiul Mimiti. Kecap maulid atawa milad nyaéta dina basa Arab hartosna poé lahir. Perayaan Maulid Nabi mangrupa talari anu ngembang di balaréa Islam laér sanggeus Nabi Muhammad SAW wafat. Sacara subtansi, peringatan ieu téh ekspresi kagumbiraan sarta hormatna ka Rasulullah Muhammad SAW.
Daptar eusi
Sajarah[édit | édit sumber]
Perayaan Maulid Nabi diperkirakan mimiti diwanohkeun ku Abu Said al-Qakburi, saurang gubernur Irbil, di Irak, dina mangsa pamaréntahan Sultan Salahuddin Al-Ayyubi (1138-1193). Aya ogé anu boga pamadegan yén ideuna sorangan malahan asalna ti Sultan Salahuddin sorangan. Tujuanana nyaéta pikeun ngabangkitkeun katresna ka Nabi Muhammad SAW, sarta ngaronjatkeun sumanget juang kaum muslimin waktu éta, anu keur kalibet dina Perang Salib ngalawan pasukan Kristen Éropa dina usaha marebutkeun dayeuh Yerusalem.
Perayaan di Indonésia[édit | édit sumber]
Balaréa muslim di Indonésia umumna ngabagéakeun Maulid Nabi kalawan ngayakeun perayaan-perayaan kaagamaan kawas maca shalawat nabi, maca syair Barzanji sarta pangajian. Nurutkeun pananggalan Jawa bulan Rabiul Mimiti disebut bulan Mulud, sarta acara Muludan ogé dirayakan kalawan perayaan sarta kaulinan gamelan Sekaten.
Perayaan di luar nagri[édit | édit sumber]
Sawaréh balaréa muslim Sunni sarta Syiah di dunya ngarayakeun Maulid Nabi. Muslim Sunni ngarayakeunana dina tanggal 12 Rabiul Awal sedengkeun muslim Syiah ngarayakeunana dina tanggal 17 Rabiul Awal, anu ogé pas pisan jeung taunImam Syiah anu kagenep, nyaéta Imam Ja'far ash-Shadiq.
Béda pamadegan[édit | édit sumber]
Kaum ajengan anu boga rpaham Salafiyah sarta Wahhabi, umumna henteu ngarayakeunana alatan nganggap perayaan Maulid Nabi mangrupa hiji bid'ah, nyaéta kagiatan anu lain mangrupa ajaran Nabi Muhammad SAW. Maranéhanana boga pamadegan yén kaum muslim anu ngarayakeunana kaliru dina nafsirkeunana, ku kituna kaluar ti esensi kagiatanana.
Tempo ogé[édit | édit sumber]
Rujukan[édit | édit sumber]
- Peringatan Maulid Nabi SAW, Ambéh Henteu Jadi Talari sarta Seremoni Wungkul. Hizbut Tahrir Indonésia. Bulletin Al-Islam, hal 1, Édisi 348/Tahun XIV, taun2007.
- Schussman, Aviva (1998). "The Legitimacy and Nature of Mawid al-Nabi: (Analysis of a Fatwa)". Islamic Law and Society Vol. 5 (No. 2): pp. 214-234.
- Kaptein, N.J.G. (1993). Muhammad's Birthday Festival: Early history in the Central Muslim Lands and Development in the Muslim West until the 10th/16th Century. Leiden: Brill.
- "Mawlid". Encyclopædia Britannica. (2007). Encyclopaedia Britannica, Inc.
- Fuchs, H; Knappert J (2007). "Mawlid (a.), or Mawlud". Encyclopedia of Islam. Ed. P. Bearman, Th. Bianquis, C.E. Bosworth. Brill. ISSN 1573-3912.
- Kaptein, N.J.G (2007). "Mawlid". Encyclopedia of Islam. Ed. P. Bearman, Th. Bianquis, C.E. Bosworth, E. van Donzel and W.P. Heinrichs. Brill.
Bacaan salajengna[édit | édit sumber]
- Malik, Aftab Ahmed (2001). The Broken Chain: Reflections Upon the Neglect of a Tradition. Amal Press. ISBN 0954054407.


text:
Damon Albarn
Damon Albarn nya éta perosnil ti grup musik blur anu lahir tanggal 23 Maret 1968 di Whitechapel, London, Inggris[1][2]. Damon nya éta anakna Keith jeung Joan[2]. Damon anu pindah ka Colchester, Damon mulai diajar musik jeung drama (kurang leuwih akhir taun 70an)[2]. Damon papanggih jeung Graham Coxon, terus ngabentuk grup musik, dingaranan Seymour anu ayeuna mah geus diganti jadi blur[2][1]. Gaya musik loba maké kekecapan anu sarkastik tapi éndah kapirengna kajaba deuih sorana anu unik[2]. Damon Albarn loba kapangaruhan ku The Beatles, Rolling Stones, Kinks, jeung Small Face[2].
Kira-kira taun 1980an, Damon pindah widang garapan, tina musik kana drama, terus pindah ka Debden pikeun diajar di the east 15 Drama school[3]. Sabada manéhna nyindekkeu yén manéhna téh aktor panggoréngna saalam Dunya, Damon milih pikeun mulang deui ka imahna[3]. Damon nyokot keurseus musik di Goldsmith College, London Kidul nu dimana manéhna apanggih jeung Graham deui[3]. Saacan ngabentuk Seymour (ayeuna blur), Damon panggih jeung para personilna, Graham Coxon (gitar), Dave Rowntree (drum), jeung Alex James (bass) dina hiji grup sirkus. Damon Albarn anu vegetarian (resep sayur) ieu ngabentuk hiji grup musik animasi anu dingaranan Gorillaz[2].
Référénsi[édit | édit sumber]
- ↑ a b [Profil Damon Albarn-kapanlagi.com] (diaksés tanggal 20 Nopémber 2011)
- ↑ a b c d e f g (en)[bio-trivia-Damon Albarn-imdb.com] (diaksés tanggal 20 Nopémber 2011)
- ↑ a b c (en)[Damon Albarn-vblurpage] (diakséstanggal 21 Nopémber 2011)


text:
Elvis Presley
Elvis Aron Presley, nu akrab digeroan Elvis Presley, lahir 8 Januari 1935 di Tupelo, Mississippi nyaéta saurang penyanyi rock 'n' roll legendaris Amérika Sarikat.[1] Elvis ogé dipikawanoh kalayan "The King" sarta "The King of Rock 'n' Roll".[1] The King nyaéta saurang produser musik sarta aktor.[1] Berkat lagu-laguna anu dipadukeun wirahma rock 'n' roll kalayan lagu-lagu ballad, dunya rock 'n' roll nampa fondasi komérsial anu saterusna bisa dimekarkeun musisi rock 'n' roll penerusna.[1] Dina mangsa kajayaanna, konser-konser Elvis dihadiran penggemarna (lolobana rumaja) dina jumlah anu pohara badag.[1] Gaya, sipat, sarta cara papakaéanna jadi simbol pikeun musik rock 'n' roll sarta loba ditiru penggemarna.[1] Komo 4000 rumaja Inggris ngalalandi Elvis minangka raja trendsetter tata buuk sapanjang jaman.[1]
Mimiti perkenalan Elvis jeung dunya rékaman di mimitian waktu usum panas 1953.[1] Elvis mayar US$3,98 pikeun ngarékam dua buah lagu di pausahaan Sun Studios minangka kado ulang taun pikeun indungna.[1] Pangadeg Sun, Sam Phillips, kabita dina sorana sarta ngarekrut dina bulan Juni 1954 pikeun ngeusian posisi penyanyi ballad anu keur kosong.[1]
Taun 1956 mimiti karir Elvis minangka penyanyi profésional, tanggal 27 Januari Elvis ngarilis single kahijina Héartbréak Hotél, dihandap label RCA Victor Records.[1] Tanggal 23 Maret, RCA ngarilis album kahiji Elvis , bertajuk: ELVIS PRESLEY.<[1] Dina taun anu sarua, 16 Nopémber, film kahiji Elvis, LOVE ME TÉNDER, diluncurkeun.[1] Film ieu menuai loba kritik, tapi meunang angka penjualan anu pohara alus, sacara sakabéh Elvis témbong dina 31 judul film.[1] Hasil penjualan album perdana Elvis ngajelegur nyanghareupan ahir 1950-an kalayan hit-hitna, antara séjén All Shook Up, (Let me be your) Teddy Béar sarta I Need Your Love Tonight.[1] Sanajan kitu, loba kritikus henteu terkesan, sajaba ti éta, penampilan Elvis di panggung loba menuai kritik, alatan dianggap minangka pornografi.[1]
Bulan Désémber 1957, Elvis digeroan pikeun milu pancén militer jeung Angkatan Nyekel pakarang AS.[1] Manéhna resmi asup Angkatan Nyekel pakarang dina 24 Maret 1958, saterusna ditugaskeun di Jerman, sarta dilepastugaskeun kalayan hormat dua taun saterusna.[1] Sabalikna ti wajib militer, karir musikna sempet meredup alatan "diganggu" profesi séjénna minangka aktor sarta leungitna lalakon manéhna dina milih jenis lagu anu manéhna maénkeun.[1] Sajaba ti éta, lumangsung kebangkitan musik Britania/Inggris (British Invasion; The Béatles, The Rolling Stones, sarta séjén-séjén).[1] Elvis ngalakonan comeback, anu suksés ngaliwatan penampilan télévisi dina 3 Désémber 1968 dijudulan '68 Comeback Special.[1] Karir musikna balik bersinar sanggeus manéhna meunangkeun kasempetan dina acara kasebut pikeun ulin dina jalur anu manéhna sukai, rock 'n' roll.[1] Dina taun saterusna, Elvis mitembeyan penampilan live anu laris di sagala rupa tempat, dimimitian ti Las Vegas sarta nerus nagara-nagara bagian séjénna di Amérika Sarikat, antara taun 1969 sarta 1977, The King of Rock 'n' Roll témbong dina 1.000 acara anu tiketna kajual béak.[1] Alatan nyandu obat-obatan dokter kawas obat saré, kaséhatan sarta penampilanna ngalaman penurunan kira-kira pertengahan 1970-an.<[1] The King témbong pikeun pamungkas kalina dina hiji konser di Market Square Aréna di Indianapolis, Indiana tanggal 26 Juni 1977.[1] Dina 16 Agustus 1977, Elvis kapanggih maot di imahna di Graceland, Memphis alatan serangan jantung.[1] Waktu éta manéhna umurna 42 taun.[1] Cukang lantaran maotna ampir sarua jeung Michael jackson anu maot alatan serangan jantung.[1] Elvis Presley geus euweuh, tapi Raja Rock & Roll ieu tetep “hirup di sapanjang mangsa.”[2]


text:
3 urang budak afrika
Kacaritakeun 3 urang budak Afrika keur ngagul-ngagulkeun bapana masing2 pahideung-hideung (di Afrika mah mun hideung teh jadi kabanggaan).
#1 :” Bapak urang mah euy bakating ku hideung, harita keur macul dikebon kacugak beling nepi ka ngocor getihna, hideung getihna ge.”
#2 :”walah, tp eleh keneh ku bapa urang mah, bapak urang keur maen bal ditemprang sukuna ku lawan nepi kapotong, katingali hideung tulangna ge.
Ari budak nu ka 3 ngahuleng bari mikir kumaha carana ulah eleh ku babaturanna, nya ahirna mah meunang ideu
#3 :”Biasa eta mah euy, moal lawan hideungna ku bapa urang mah, bapak urang isuk –isuk keur maca koran ditepas, urang rek kaluar imah, karek ge muka panto bapa urang hitut, na eta mah langsung poek !”
#1 : “(aralohok)”
Teu kabayang pisakumahaeun hideungna, karek ku hitutna ge matak poek…!!! Hahaha…
2. Aki- Aki Wanian
Ka caritakeun para panumpang kapal laut keur ngarumpul diluhur dek kapal bari naringali kahandap, keur jongjon ngararasakeun endahna pamandangan laut, teu lila ujug-ijug aya salah saurang panumpang awewe ragrag ngagujubar ka laut, atuh panumpang nu lainna panik da puguh euweuh nu bisa ngojay keur baringung kitu teu kanyahoan aya aki aki ngagajleng kalaut rek nulungan jigana mah bari roroesan eta aki-aki nyekel kana leungeun si awewe, teu lila patugas kapal datang trus ngalungkeun pelampung jeung ban harita keneh ditarik kaluhur, ahirna aki-aki jeung awewe nu tadi bisa disalametkeun, para panumpang nulain maruji ka si aki-aki:” wah hebat euy aki, wanian batur mah teu aya nu wanieun luncat ..!” ceuk salah saurang panumpang, anehna dipuji kitu teh si aki-aki lain atoh kalah ka jiga nu ambek pokna bari luak lieuk jiga aya nu diteangan:” lain hebat hebat siah, lain ari tadi nu nyuntrungkeun aing titukang saha?” . Singhoreng lain wanian rek nulungan ngajleng teh tapi aya nu nyuntrungkeun ti tukang.. heheh…


text:
Jamblang
Jamblang nyaéta sarupaning tatangkalan buah ti suku jambu-jambuan (Myrtaceae). Tutuwuhan nu buahna kesed haseum ieu dipikawanoh ogé kalawan rupa-rupa ngaran kawas jambee kleng (basa Acéh), jambu kling (Gayo), jambu kalang (basa Minangkabau), jambulang, jambulan, jombulan, jumblang (rupa-rupa ngaran lokal di Sulawesi Kalér), jambulan (Florés), jambula (Ternaté), jamblang (dialek Betawi, basa Sunda). Ogé juwet atawa duwet (basa Jawa), juwet, jujutan (basa Bali), dhuwak, dhalas (basa Madura), duwe (basa Bima) sarta nu séjén-séjénna. [1]
Dina rupa-rupa basa kosta, buah ieu dipikawanoh minangka jambulan, jambulana (basa Malayu), duhat (basa Filipino), jambolan (basa Walanda), jambul, jamun, atawa Java plum (basa Inggris), sarta nu séjén-séjénna. Ngaran ilmiahna nyaéta Syzygium cumini.
Daptar eusi
Gambaran botanis[édit | édit sumber]
Tangkal anu seseg sarta henteu ngagugurkan daun, sakapeung boga tangkal nu bengkung, luhur nepi ka 20 m, ogé boga dahan nu pondok.
Perenah daunna pahareup-hareup, gagangan 1-3,5 cm. Lambaran daun bunder endog tibalik nu bentukna rada jorong nepi ka jorong lonjong, 5-25 x 2-10 cm, puhuna ngawangun paseuk atawa ngabunder, tungtungna mintul atawa rada seukeut, boga sisi nu rata, ngajangat kandel kalawan sisi anu ipis sarta rada parat katempo. Héjo kolot ngagurilap di palebah luhur, daun jamblang rada bau terpentin lamun dirameus. Daun anu ngora boga warna kayas.
Kembang ilaharna mecenghul dina dahan anu teu daunan. Kembangna leutik, diuk rarapet, 3-8 siki di unggal tungtung gagang, ambeuna seungit. Makuta daun bangunna jiga loncéng mébér atawa corong, panjangna 4-6 mm, konéng nepi ka semu ungu.
Buah bentukna lonyod nepi ka buleud endog, mindeng rada béngkok, 1-5 cm, kalayan kulit nu ipis leueur ngagurilap, beureum kolot nepi ka ungu semu hideung, sakapeung bodas. Daging buah warnana bodas, konéng semu kulawu nepi ka beureum semu ungu, ampir teu bau, ngandung réa sari buah, kesed haseum nepi ka haseum amis. Sikina lonyod, nepi ka 3,5 cm. [2]
Kaguna[édit | édit sumber]
Buah jamblang ilahar didahar langsung (tanpa diasakan). Di India sarta Filipina, kawas kabiasaan di sawatara wewengkon di Indonésia, buah jamblang anu asak dicampur jeung saeutik uyah sarta sakapeung ditambahan gula, tuluy dikocok dina jero wadah nu ditutup (biasana dua mangkok ditangkubkeun) sahingga jadi beyé sarta ngurangan kesedna. Buah anu beunghar ku vitamin A sarta C ieu ogé bisa dijadikeun sari buah, ager atawa anggur. Di Filipina, anggur jamblang ditarékahan sacara komérsial. [3]
Kai tangkal jamblang bisa dipaké pikeun bahan wangunan, sanajan henteu istiméwa sarta rada gampang beulah. Kai ieu cukup kuat, tahan ku cai sarta serangan sarangga; sanajan rada hésé dipigawé. Anu leuwih mindeng nyaéta dipaké minangka suluh. Kulit kaina ngahasilkeun zat panyamak (tanin) sarta dimangpaatkeun pikeun warna. Daun jamblang mindeng dipaké minangka kadaharan ingon-ingon.
Sawatara bagian tutuwuhan ieu ogé dipaké minangka bahan ubar tradisional atawa modéren. Kulit tangkal, daun, buah sarta sikina mindeng dipaké minangka ubar kencing manis, murus (diaré), sarta sawatara panyakit séjén. Malah simplisia tina kulit tangkal (dipikawanoh minangka Syzygii cortex) sarta siki jamblang (disebut Syzygii sanga) baheula dijadikeun sediaan apoték anu henteu wajib. Di sagigireun tanin, bahan aktip anu dikandungnya antara séjén nyaéta glukosida yambolin (jamboline). [4]
Tangkal jamblang ogé mindeng dipelak minangka tangkal pangiuhan di pakarangan sarta kebon (contona pikeun ngiuhan pepelakan kopi), atawa minangka panahan angin (wind break). Kembangna alus pikeun kadaharan nyiruan madu.
Tempo ogé[édit | édit sumber]
- Marga Jambu-jambuan
Rujukan[édit | édit sumber]
- ↑ Heyne, K. 1987. Tumbuhan Kapaké Indonésia, jil. 3. Yay. Sarana Wana Jaya, Jakarta. Hal. 1518.
- ↑ Verheij, E.W.M. sarta R.E. Coronel (eds.). 1997. Sumber Daya Nabati Asia Tenggara 2: Buah-buahan yang bisa dimakan. PROSEA – Gramedia. Jakarta. ISBN 979-511-672-2. Hal. 380-382. Steenis, CGGJ van. 1981. Flora, untuk sekolah di Indonésia. PT Pradnya Paramita, Jakarta. Hal. 327.
- ↑ Verheij, E.W.M. sarta R.E. Coronel (eds.). 1997. Sumber Daya Nabati Asia Tenggara 2: Buah-buahan yang bisa dimakan. PROSEA – Gramedia. Jakarta. ISBN 979-511-672-2. Hal. 380-382.
- ↑ Heyne, K. 1987. Tumbuhan Terpakai Indonesia, jil. 3. Yay. Sarana Wana Jaya, Jakarta. Hal. 1518. Sutrisno, R.B. 1974. Ihtisar Farmakognosi, édisi IV. Pharmascience Pacific, Jakarta. Hal. 119 dan 163.
Tumbu ka luar[édit | édit sumber]
- (en) Sorting Syzygium names, Multilingual Multiscript Plant Name Database.


text:
Gapura
Gapura tina basa sangsakerta mah hartina témbok tohaga jeung luhur nu ditangtungkeun di kénca katuhueun lawang ka pakarangan candi, pura, bénténg, karaton di jaman baheula.[1] Nu pang kawéntarna di Eropa ngan di tengah kota Paris Perancis nu ngarana Gapura Kajayaan, lambang unggul dina perang dunya kahiji jeung sakalian jadi tutunggul makam pahlawan nu teu dikenal ngarana.[1] Gapura ogé sok dihartikeun panto gerbang.[1] Panto nu sarupa sarigsig nu ngahalangan lawang imah, maksudna sangkan budak leutik teu bisa kaluar sorangan, karuhun Sunda tara gagabah dina saucap-ucapna saur, nu matak nu disebut dianggap imah nu dicicingan ku budak téh karaton sangkan budak hirupna senang jeung mulya saperti raja.[1] Gapura mangrupa jinis bangunan anu dipaké pikeun méré tanda wates wilayah sakaligus panto gerbang boh monumen boh prasasti.[2]
Gapura di Yogyakarta[édit | édit sumber]
Aya sawatara modél gapura hususna di Yogyakarta.[2] Mimiti tinu basajan nepi ka anu megah. Gapura-gapura anu jadi tanda wates wilayah-wilayah anu biasana basajan dibandingkeun gapura-gapura anu jadi tanda wilayah anu gedé. Gapura anu jadi tanda wates wilayah satingkat RT jeung RW biasana basajan boh bentukna bh ornamenna dibandingkeunn jeung gapura anu jadi tanda wates wilayah dusun, kalurahan, kacamatan, kabupatén, atawa propinsi. Dina kompleks percandian, gapura dibagi 5 jinis. Ieu patali jeung kitab Manasara, kitab anu eusina kaédah-kaédah penciptaan sagala bentuk seni arsitéktur. Kitab kasebut eusina aya katerangan nu mundel ngeunaan gapura anu nyakupan bentuk, tata letak, ragam hias, ukuran, tata upacara, jeung proses nyieuna gapura. Dina jaman India kuna dipercaya yén nyieuna bangunan anu éndah jeung bener balak ngadatangkeun kabagjaan. Ku sabab kitu kaédah-kaédah bangunan anu aya dina kitab kasebut jeung kitab-kitab kaagamaan anu lainna osok jadi pedoman baku. Sanajan itu, jaman-jaman satuluyna hal kasebut ngalaman parobahan anu disababkeun ku sababaraha paktor saperti kapariglan arsitek atawa senimanna, faktor kesengajaan, ketidakpedulian, penghematan, dan ketidaktahuan.[2]


text:
Kumis ucing
Kumis ucing nyaéta ngaran tutuwuhan anu kembangna siga kumis ucing. Ieu tutuwuhan téh tumuwuh ajeg, watangna pasagi, dina buku-bukuna aya akaran tapi teu siga akar nu dijero taneuh, tangkal kumis ucing téh jangkungna biasana nepi ka 2m.[1] Wangun daunna lonjong, tungtungna léncop, ukuranana ti 1 nepi ka 10 cm.[1] Makuta kembangna warna bungur ngora atawa bodas panjangna 13 – 27mm, di bagian luhur ditutupan ku bulu nu parondok warnana bungur atawa bodas.[1] Benang sari ukuranana leuwih panjang batan tabung kembang sarta ngaleuwihan biwir kembang bagian luhur.[1]
Kumis ucing rasana rada pait, asin, kesed, tur rada tiis.[2] Kumis ucing ngandung zat samak, minyak asiri, ortholiphonglikosida, minyak lemak, saponin, sapofonin, uyah kalium, jeung myoinositol.[2] Daun kumis ucing biasa dimangpaatkeun pikeun ubar rupa-rupa kasakit.[1] Di Indonésia daun anu garing dipaké minangka ubar pikeun ngalancarkeun kahampangan (diuretik) sedengkeun di India pikeun ubar reumatik.[1] Kumis ucing digunakeun ku masarakat minangka ubar tradisional pikeun batuk, nyeri cangkéng, asup angin sarta hésé ngising (sembelit).[1] Salian ti éta kumis ucing ogé biasana dimangpaatkeun pikeun ubar radang ginjal, wawatu, diabétés, albuminuria, sarta kasakit syphilis.[1][2]


text:
Ampibi
Ampibi (kelas Amphibia; tina basa Yunani auφις "duanana" jeung Bιoς "hirup") hartina takson sato nu ngawengku sakabéh tétrapoda (vertebrata suku opat) nu teu boga endog amniotik éktotérm nu leuwih loba hirup di darat. Ampir kabéh ampibi teu bisa nyaluyukeun manéh pikeun sagemblengna hirup di darat sakumaha tétrapoda modérn (amniota). Kiwari, aya kira 6.000 spésiés ampibi di sakuliah dunya. Ulikan ngeunaan ampibi jeung réptil disebut herpetologi. Ampibi bisa ngarénghap ngaliwatan kulitna, sahingga sato ieu mah sénsitip pisan.
Daptar eusi
Karakteristik Sato amphibi[édit | édit sumber]
- Amfibi ngabogaan tulang tukang.[1] nyaéta vertebrata.[1]
- Amfibi mangrupa sato getih tiis.[1] Maranéhanana teu bisa ngatur suhu awak sorangan.[1]
- Amfibi méakkeun saeutikna bagian kahirupan maranéhanana di cai jeung di darat.[1]
- Amfibi teu boga sisit jeung kulit nu perméabel (molekul jeung gas bisa nembus).[1]
- Amfibi ngabogaan asang keur sahenteuna bagian kahirupan maranéhanana.[1] Sababaraha spésiés ngabogaan asang kur salaku larva, sedengkeun nu lianna bisa boga asang sakuliah kahirupan maranéhanana.[1]
- Lolobana amfibi ngalaman métamorfosis.[1]
Jinis-jinis ampibi di Indonésia[édit | édit sumber]
Amfibi (amphibia) dibagi kana tilu ordo, nyaéta Anura (bangkong jeung katak), caudata (salamander), sarta gymnophiona (Cecilia).[2]
- Orde Anura; Dipikawanoh ogé minangka bangkong atawa katak.[2] Ordo ieu diwangun kira-kira 55 famili kalawan jumlah spésiés nepi ka 6455 spésiés di sakuliah dunya.[2] Indonesia ngabogaan 351 spésiés bangkong jeung katak anu geus pasti.[2] Conto amfibi tina ordo anura nu hirup di Indonesia, di antarana bangkong Pelangi (Ansonia Latidisca), bangkong sihungan (Limnocetes sp.), Bangkong Getih (Leptophryne cruentata), Bangkong Walungan (Phrynoidis aspera), Bangkong jeram (Huia masonii), bangkong tangkal suku bodas (Philautus pallidipes), bangkong sawah (Fejervarya cancrivora), Bancét héjo (occidozyga lima), Precil Jawa (Microhyla Achatina), jeung bangkong tangkal jawa (Rhacophorus javanus).[2]
- Orde Caudata; Dipikawanoh ogé minangka salamander.[2] Ordi ieu diwangun ku 10 famili jeung jumlahna nepi ka 671 rupa spésiés. Ordo ieu teu aya di Indonésia.[2] Conto amfibi ordo Caudata, di antarana, salamander raksasa Cina (Andrias davidianus) anu hirup di Cina, salamander tonggong beureum (Plethodon cinereus) di Amérika Kalér jeung Asiatik Salamander (Hynobius kimurae).
- Order Gymnophiona; Dipikawanoh ogé minangka Cecilia. Ordo diwangun ku 10 family kalawan total spésiés ngahontal 200 spésiés.[2] Anggota amfibi tina famili Gymnophiona anu hirup di Indonésia (pulo Sumatra, Jawa jeung Kalimantan) nyaéta ti genus Ichthyophis sp. Sababaraha spésiés nu hirup di Indonesia, di antarana:[2] Indonesia Caecilians (Ichthyophis bernisi), Billiton Island Caecilian (I. billitonensis), Elongated Caecilian (I. elongatus), Javan Caecilian (I. hypocyaneus), java Caecilian (I. javanicus), black caecilians (I. monochrous), Kapahiang Caecilian (I. paucidentulus), Yellow-banded Caecilian (I. paucisulcus), sarta Sumatra Caecilian (I. sumatranus).[2]
Ti sagala rupa ampibi éta, nu loba dipikawanoh di Indonésia nyaéta anggota ordo Anura.[2] Sedengkeun amfibi tina runtuyan Gymnophiona, masih kurang dipikawanoh jeung jarang diulik.[2] Kadang Caecilian di Indonésia (hususna di Jawa) disebut minangka "ulo Duwel".[2]
Sumber rujukan[édit | édit sumber]
- Amphibian, WIkipédia édisi basa Inggris (per 15 Januari 2007)
Tumbu kaluar[édit | édit sumber]
- American Museum of Natural History: Department of herpetology
- The Global Amphibian Assessment
- AmphibiaWeb
- Amphibians of central Europe
- USGS--Online Guide for the Identification of Amphibians in North America north of Mexico
- Herpetological Conservation and Biology
- General amphibian biology information - Living UnderWorld
- AmphibianIndia


text:
Ulah Kawas Lampah Beunteur...
”Tamiang meulit kabitis”… salah sahiji cacarekan kolot, cacarekan eta bisa di pake alus atawa goreng, nu artiannamah meureun kawas keu, satiap pepelakan atawa kalakuan urang boh hade boh goreng pasti bakal ka panen deui ku urang.
kadang-kadangmah sok asa ohokkeun mun ningal tingkah polah manusa, ngudag-ngudag hayang bungah bari cicing teh di alam dunya, geus puguh mertela kembang boled dina katerangan oge dunyamah alam fana. ayena hayang bungah di alam dunya da moal bisa isuk-isuk, geus di udag-udag ku kabutuh beurang sumawona…sore sarua keneh.
Ngan sok sanajan kitu genteng-genteng ulah potong, da kulantaran urangmah sifating jalmi nu ngabogaan akal jeung pikir, ngan ulah sok kalalajoanan, kusabab di dunya ukur saliwat ngan ukur keur melak pikeun peutikeun mangsa di alam padang narawanag, molongpong jalan ka gedong. jalan panjang sasapuan, nu ngaliwat panto maot tea, da atuh apan aya paribasa. kuring jeung kurung bakal di giring. mulih kajatina mulang ka asalna. asal ti pangerang balik deui ge kapangeran…mudah-mudahan eta nu di piharep. (Lampah beunteur ku urang ulah di tiru odoh baranghakan, nejo cacing ngaringkeul di caplok,teu nyahoeun di jerona aya useupan.
punten akh sanes hayam mamatahan nitah ngojay kameri, tapi ieumah ngan panggeing keur urang salaku manusa. teu kudu adug-adugan ngudag-ngudag kadunyaan, da ari maotmah teu di bawa, di boehan oge kunu hirup. nganukur amal perbuatan nu bakal jadi panganteur, diri nu sajati.kulantaran ceunah ari manusamah mun geus maot teh teu sarua jeung sato… gaus puguh ari ku bilatungmah, tapi di samping ku bilatung aya deui balitung.
Eling-eling mangka eling..rumingkang di bumi alam darma wawayangan bae, raga taya pangawasa. Nafsu nu matak kaduhung, badan nu katempuhan… Cag..ah….!!!.
Artikel Terkait: